Da li je podela Kosova realna opcija?\nPrvi je taj tabu 12. avgusta prodrmao Volfgang Išinger, predstravnik EU u posredničkoj trojci. Nakon toga je ublažavao svoju izjavu, tvrdeći da podela nije opcija koju međunarodni posrednici nude i koju podržavaju, ali – duh je već izašao iz boce. U Beogradu i Prištini će nešto kasnije to isto saopštiti i holandski šef diplomatije Maxim Verhagen. Zatim to poručuje i ruski ministar inostranih poslova Sergej Lavrov, da bi evropski komesar za proširenje Oli Rehn, nakon susreta sa srpskim šefom diplomatije Vukom Jeremićem, pre nekoliko dana, pažljivo sročenom izjavom dopustio bilo koju opciju o kojoj se dve strane dogovore.\nTreba li te izjave čitati kao izraz panike što Evropa ne može da ponudi ništa novo nakon što Ahtisarijev plan zbog ruske blokade nije prošao u Savetu bezbednosti UN ili je u pitanju ubacivanje i te opcije u igru u nadi da će dve strane, nakon što uvide da ništa nisu postigle svojim suprotstavljenim maksimalističkim pozicijama, prihvatiti da o toj soluciji razgovaraju?\nBruce Jackson, predsednik vašingtonskog Projekta za demokratije u tranziciji, uprkos pomenutim izjavama, ne smatra da je stav Evropljana da je podela moguće rešenje, čak i kad evropski zvaničnici dozvoljavaju to kao teoretsku mogućnost. U praksi je to, kaže, neprimenjivo jer bi stvorilo opasan presedan u regionu i umesto da konačno zatvori, ponovo bi otvorilo balkanske konflikte.\n“Jedina strana koja nedvosmisleno predlaže podelu”, kaže Jackson, “jeste Rusija. Odatle je došlo nekoliko saopštenja koja podelu ubacuju u igru. Francuzi, Evropska unija, Amerikanci smatraju da podela nije na stolu, da se o tome ne pregovara i da se ne ide u tom pravcu. Ono sto je poruka evropskih zvaničnika jeste da su strane slobodne da pregovaraju o svim rešenjima, pa i o takvom, ali do sada nijedna strana nije pokazala da inklinira ka takvom rešenju. U medijima je nastala konfuzija oko stavova da strane u pregovorima mogu da se dogovore o svemu, o svakoj opciji, kako bi došlo do dogovornog rešenja.”\nU saopštenju koje je izdala američka ambasada u Beogradu pre nekoliko dana stoji da su Sjedinjene Države spremne da prihvate bilo koje rešenje o kojem se strane dogovore, uz dodatak, da razgovori nemaju neograničeno trajanje jer se moraju završiti do 10. decembra, i da je najbolje rešenje u slučaju njihovog neuspeha primena Ahtisarijevog plana.\nJanuš Bugajski iz vašingtonskog Centra za strateške i međunarodne studije, komentariše deo saopštenja u kojem se izražava američka spremnost da prihvati bilo koje dogovorno rešenje.\n“Pozicija Sjedinjenih Drzava je vrlo jasna i ne mislim da ta rečenica aludira na pitanje podele. Njome se to pitanje verovatno na neki način ostavlja otvorenim, “na čekanju” u izvesnom smislu – kako bi se pratilo kako se odvija debata u Evropskoj uniji. To je inicirano Išingerovim izjavama jer sve što kažete izaziva efekat spojenih sudova. Rekao bih da Evropska unija trenutno do te mere očajnički pokušava da izdejstvuje sporazum između dveju strana da nijednu opciju ne ostavlja izvan igre. Iako kaže da je protiv podele, ako stvari krenu u tom smeru i dve strane se o njoj dogovore, teško je videti kako bi EU bila protiv takvog dogovora. Ona bi verovatno pokušala da za to rešenje pridobije i Sjedinjene Države”.\nŠef projekta Međunarodne krizne grupe za Kosovo Alex Anderson kaže da su mu izjave evropskih zvaničnika o podeli Kosova još uvek velika misterija, ali da mu se čini da su one izraz evropske dezorijentacije nakon propasti Ahtisarijevog plana u Savetu bezbednosti, kao i potrebe da se u okviru trojke prostor za konsenzus proširi novim, kreativnim idejama o rešenju krize. To je, kaže Anderson, moguće čitati i kao pretpostavku da bi dve strane, ukopane u svojim beskompromisnim pozicijama, jedini kompromis možda mogle postići u nekakvoj teritorijalnoj nagodbi, iako je nju veoma teško zamisliti.\n“Ja mogu do neke mere da razumem da takve izjave dolaze od strane zvaničnika iz zemalja koje nisu sponzori pregovora o Kosovu, kao što je holandski ministar spoljnih poslova. Međutim, princip Kontakt-grupe o nedeljivosti Kosova, usvojen u proleće 2005, imao je dobre razloge iza sebe. Cilj kojim su se rukovodile države-sponzori rešenja finalnog statusa Kosova bio je da se solucijom kosovskog statusa zatvori poslednje pitanje na zapanom Balkanu, a ne da se ono ponovo otvori iscrtavanjem novih granica duž etničkih linija unutar Kosova, što bi onda otvorilo i pitanje Preševske doline, Makedonije, kao i čitavo poglavlje novih pitanja u regionu.\nRekao bih da se iz tih izjava može osetiti želja evropskih zemalja da sa svojih pleća skinu ogromno breme odgovornosti donošenja odluke o Kosovu, pa su neke od njih ponudile pregovaračkim stranama i tu mogućnost, opciju nekog eventualno teritorijalnog kompromisa, ali je teško zamisliti kako bi se Priština i Beograd – bar u kratkoročnijoj perspektivi – mogli saglasiti o takvom rešenju”.


DISCIPLINSKA KOMISIJA ŽESTOKO UDARA: Kasu pune, Zvezda, Partizan, Vojvodina i Radnički... - Domaći fudbal, Fudbal\nHotSport»Fudbal»Domaći fudbal»DISCIPLINSKA KOMISIJA ŽESTOKO UDARA: Kasu pune, Zvezda, Partizan, Vojvodina i Radnički…\nAleksandar Ilić| 2019-11-14T21:07:45+02:00\t14. nov 2019. 21:07|0 komentara|HotSport\nDisciplinska komisija FSS-a imala je pune ruke posla u prethodnim nedeljama, a kasu će im dodatno popuniti četiri kluba zbog ponašanja navijača i organizacije meča.\nNa telefonskoj sednici DK FSS-a odlučeno je da se kazne klubovi zbog propusta, a najgore je prošla Crvena zvezda koja zbog upotrebe pirotehnike na duelima sa TSC-om i Radom u kasu komisije mora da uplati milion dinara.\nFSS je takođe papreno kaznio i Partizan sa 750 hiljada dinara zbog vređanja čelnika ove fudbalske organizacije od strane navijača na utakmicama protiv Voždovca, Mladosti i Spartaka. Po istom osnovu kažnjena je i Vojvodina sa 300.000 dinara.\nZbog loše organizacije meča sa Napretkom iz Kruševca kažnjen je FK Radnički iz Niša 50.000 dinara.\nTAGOVI: Radnički, Partizan, Vojvodina, Superliga Srbije, disciplinska komisija, Zvezda


Beograd je postao grad koji može da stane na crtu najvećim svetskim metropolama. Tome svedoči i činjenica da je za vikend u poseti našoj prestonici bio i Martin Ford, zvezda serije „Vikinzi“.\nJavnosti je postao poznat po mnogim ulogama u akcionim filmovima, a sada ćemo imati prilike da ga gledamo i kao jednog od glavnih glumaca u novom filmu „Fast and furious 9“.\nPremijera novog filma u svetu bila je u subotu, 19. juna, a kod nas je za mesto promocije odabran najatraktivniji prestonički splav Money. Slavni glumac nije bez razloga odabrao upravo ovaj splav jer je osim savršenog mesta za promociju, dobio i najbolji provod koji nudi naša prestonica.\nNa splav Money došao je sa svojim prijateljima, a sudeći po pozitivnim reakcijama, vratiće mu se opet.\nFotografije i snimci svedoče da je na splavu Money atmosfera dovedena do usijanja te jedva čekamo sledeći vikend da ponovo zajedno uživamo i provod pojačamo na još viši nivo!


Sve više zaražene dece koronom u Republici Srpskoj - Bebac.com\n28.09.2020. / Izvor: Bebac.com\nU prethodnih sedam dana virus korona je potvrđen kod 50 učenika\nU Republici Srpskoj je u poslednjih sedam dana zaraženo 55 dece, od kojih je njih 50 osnovnoškolskog i srednjoškolskog uzrasta, javljaju mediji u Srpskoj.\nPrema poslednjim podacima Instituta za javno zdravstvo, u tom BiH entitetu je 722 dece pozitivno na koronavirus; 172 do pete godine, 235 u uzrastu od šest do 14 godina, a čak 315 od 15. do 19. godine.\nOd 1. septembra, kada je u Republici Srpskoj počela školska godina, virusom korona se zarazilo 162 dece školskog uzrasta, od kojih njih 84 u osnovnim školama, a 78 u srednjim.\nZbog činjenice da je u Republici Srpskoj u porastu broj zaražene dece, Institut za javno zdravstvo je uputio preporuku da svi učenici nose zaštitne maske i tokom nastave, kako bi se sprečila transmisija virusa u školama.\nRanija preporuka je bila da đaci nose maske prilikom ulaska i izlaska iz škole, odlaska u toalet, te u svim drugim situacijama kada su izvan svog razreda, odnosno na mestima gde se sreću s decom iz drugih odeljenja.\nSumnja na koronu: Kako da znate da li i kada dete da povučete iz vrtića ili škole >>


UEFA se oglasila: Ovu odluku su nestrpljivo čekali u Ukrajini, Srbiji i Portugaliji - Sportska centrala\nNaslovna Fudbal UEFA se oglasila: Ovu odluku su nestrpljivo čekali u Ukrajini, Srbiji i...\nUEFA se oglasila: Ovu odluku su nestrpljivo čekali u Ukrajini, Srbiji i Portugaliji\n3 maja 2019. 13:19\nKontrolno-diciplinski komitet UEFA doneo je odluku u slučaju reprezentativca Ukrajine Žuniora Moraeša, a ona glasi da ovoj zemlji neće biti oduzeti bodovi u kvalifikacijama za Evropsko prvenstvo 2020. godine.\nPodsećamo, Ukrajina je na startu kvalifikacija remizirala sa Portugalijom, potom savladala Luksemburg, ali je bilo nekih nagoveštaja da bi mogla da ostane bez bodova jer Moraeš nije ispoštovao zakonske regulative pre dobijanja državljanstva i debija za nacionalni tim Ukrajine.\nMeđutim to se nije dogodilo, a predsednik FS Ukrajine Andrej Pavelka proglasio je veliku pobedu.\n– Ovo je pobeda Moraeša i ukrajinskog fudbala! Uvek ćemo do poslednjeg štititi nacionalni tim Ukrajine i njegove igrače, prave ukrajinske patriote, i u UEFA i u FIFA. A Žunior je već potvrdio da je pravi patriota, rekao je Pavelka.\nUkrajina će u narednoj utakmici kvalifikacija za EURO dočekati Srbiju, a meč je na programu 7. juna u Kijevu. Pred ovaj duel Ukrajina ima 4 boda iz dva meča, a Srbija 1 bod osvojen u duelu sa Portugalijom.\nSrbija igra protiv Paragvaja\nUEFA kaznila Zvezdu, bez navijača na Totenhem\nPredsednik Juventusa poručio UEFA: Ovako više ne može!\nFIFA rang lista: Srbija čuva poziciju, Belgija na vrhu\nSud smanjio kaznu Nejmaru\nMilivojević: Mart moramo da dočekamo maksimalno spremni\nMitrović: Ne opterećujem se listom strelaca, bitna je pobeda\nTumbaković: Bilo je i grešaka, ali uvek je lepo kada se pobedi\nMitrović rešio Luksemburg [VIDEO]\nSuma: Želim da se zahvalim Ilijevu, nisam provocirao nikoga\n22 sep 2019. 23:50\nAtletik i Real na čelu Primere [VIDEO]\n22 sep 2019. 23:23\nGolčina Kolarova, asistencija SMS-a! [VIDEO]\n22 sep 2019. 23:00\nMrkela: Poništen nam je čist gol, Karadžić: Sitaucija zahteva posebnu analizu\n22 sep 2019. 22:39\nNakon pobede u derbiju Partizan izdao važno saopštenje za navijače!\n22 sep 2019. 22:22


Klanjanje u senci Bogorodice: Fotografija koja je izazvala bes u Španiji - 13.06.2017, Sputnik Srbija\nKlanjanje u senci Bogorodice: Fotografija koja je izazvala bes u Španiji\nMuslimanska molitva na mestu statue Bogorodice izazvala je bes političara u španskom gradu Granadi. Predstavnici desničarskih stranaka pozvali su katolike da... 13.06.2017, Sputnik Srbija\nMuslimanska molitva na mestu statue Bogorodice izazvala je bes političara u španskom gradu Granadi. Predstavnici desničarskih stranaka pozvali su katolike da na ovaj događaj reaguju noćnom molitvom na istoj lokaciji.\nKontroverzno okupljanje desilo se u subotu uveče, kada su se desetine muslimana okupile u parku Bašta trijumfa pre nego što su prekinuli ramazanski post.\nIako Gradska skupština nije dozvolila skup, podržao ga je gradonačelnik Fransisko Kuensa, kao potez koji bi trebalo da pokaže Granadu kao grad „suživota i tolerancije“.\nNekoliko političara oglasilo se na Tviteru, gde su iskazali svoj bes.\n„Gospodin Pako Kuensa je pomešao toleranciju sa provokacijom. Muslimanske molitve na mestu Device trijumfa?!“, napisao je on na Tviteru.\nI političar Manuel Olivares je na svom profilu na Fejsbuku odluku gradonačelnika nazvao „žalosnom“, „neshvatljivom“ i „bez poštovanja“.\nStranka ekstremne desnice Voks najavila je „akt odmazde“ za utorak uveče, kada će katolici održati molitvu.\nS druge strane, Socijalistička partija Granade pozdravila je događaj.\n„Multikulturalizam nikada ne može da bude pretnja, nego dodatna vrednost“, napisala je na Fejsbuku predstavnica ove stranke Hemi Sančez.


Novinari ostali bez izjava od predstavnika NIS-a i Pokrajinskog sekretarijata za energetiku, građevinarstvo i saobraćaj\nKoordinator Centra za ekologiju i održivi razvoj (Cekor) iz Subotice Zvezdan Kalmar rekao je danas na Okruglom stolu o naftnim bušotinama na Paliću da su stavovi učesnika nepomirljivi i da se radovi na probnim bušotinama na ovom području nastavljaju.\n„Dok iz pokrajinskih institucija i NIS-a navode da rade sve po zakonu i imaju sve dozvole, u lokalnoj samoupravi Subotica kažu da nisu nadležni i da trenutno ne mogu ništa da učine, a štetu trpe građani“, kazao je Kalmar.\nOn je ocenio da je na osnovu stavova koje su iznosili predstavnici NIS-a, jasno da oni postupaju po zakonu i da negativne posledice, koje mi tvrdimo da postoje, oni smatraju da to nije izazvano lošim radovima.\n„Takođe, meštane Palića niko od nadležnih institucija, kao ni iz NIS-a nisu informisali o radovima, dok za to područje nije bila obavezna ni analiza procene uticaja na životnu sredinu“, objašnjava Kalmar.\nOn je upozorio da, ukoliko dođe do izdavanja dozvole za eksploataciju nafte na tom području, o čemu će odlučivati i lokalna samouprava u Subotici, moraće i određena procena uticaja na životnu sredinu da se uradi.\n„Mi smatramo da to neće moći da prođe i da moramo zaštititi taj deo Palića od ove veoma opasne i destruktivne industrijske aktivnosti. Niko ne može da nas ubedi u to da ovakvi radovi neće imati uticaja na podzemne vode, životnu sredinu i po imovinu i zdravlje građana“, kazao je Kalmar.\nOn je podsetio na sličnu situaciju koju imaju i meštani Srbobrana, gde je nakon istražnih radnji došlo i do eksploatacije nafte, a da se meštani žale da im pucaju kuće, i da žive u okruženju gde je konstantna buka, gde prolazi veliki broj kamiona koji iznose naftu i zagađuju sredinu.\nŠef službe za zaštitu životne sredine grada Subotica Žika Reh rekao je da ovakvi projekti nisu u nadležnosti lokalne samouprave, i da oni nisu organ koji određuje da li je potrebna procena uticaja, a da u ovom slučaju saglasnost daje Pokrajinski sekretarijat za energetiku, građevinarstvo i saobraćaj.\nOn je podsetio da ova služba sprovodi procenu uticaja na životnu sredinu i redovno objavljuju sva obaveštenja na zvaničnom sajtu grada Subotice, kao i da je jedna od tih studija bila kod njih na javnoj raspravi u oktobru 2019. godine.\nŽika Reh, foto: NJ, Magločistač\n„Na tu studiju je data suglasnost, ali smo mi tu samo tehnički organizovali uvid u dokumentaciju“, objašnjava Reh.\nAdvokat meštana Palića Sreten Đorđević rekao je da je očigledno da građani koji su oštećeni nisu obavešteni o aktivnostima koje su započete tokom vanrednog stanja i da je sada mnogo važnija povreda njihovih ljudskih prava.\n„Ovde je mnogo važnije pitanje ljudskih prava i prava na neometano uživanje svoje imovine i zaštita zdravlja. Buka je jedan od primarnih zagađivača u životnoj sredini. Ja mislim da ćemo mi u narednom periodu dokazati da su njihova prava ugrožena i njihov opstanak na tom području“, kazao je Đorđević.\nPrema njegovim rečima, mnogi su se danas na ovoj raspravi štitili da nisu nadležni, međutim, ako je to tako, onda država ne funkcioniše i onda mojim klijentima nisu omogućena njihova osnovna ljudska prava.\n„To je duboko uticalo na njihove svakodnevne aktivnosti, a pre svega je reč o zagađenju bukom i vibracijama. Te aktivnosti su do te mere agresivne, da se oni pitaju da li uopšte mogu da nastave da žive u tom području, zato što su neki od njih tu došli zbog tišine“, podsetio je Đorđević.\nAdvokat Sreten Đorđević, foto: NJ, Magločistač\nDodao je da je spreman da, ukoliko dođe do toga, prava građana zaštite na Evropskom sudu za ljudska prava.\nDa podsetimo, prema pisanju VOICE-a, meštani Ludoške ulice na Paliću više od dva meseca trpe užasnu buku, smrad i udišu prašinu usled istražnih radova na iskopavanju nafte i gasa koje sprovodi Naftna industrija Srbije (NIS), zbog čega je njihov život, posebno tokom marta ove godine, ovde postao nepodnošljiv.\nNIS je započeo radove na ovoj lokaciji 23. marta. Radovi su istražne prirode i služe da kompanija utvrdi da li na toj lokaciji postoje izvorišta nafte i gasa, nakon čega je potrebno da NIS zatraži dozvolu za eksploataciju. Kako je za RSE rečeno u nadležnim institucijama, kompanija ima dozvolu da izvodi istražne radove do 31. decembra 2020. godine. Uprkos protivljenju meštana, NIS ima u planu da nastavi sa radovima i u 2021. godini.\nNovinari su nakon održane rasprave ostali bez izjava od predstavnika NIS-a i Pokrajinskog sekretarijata za energetiku, građevinarstvo i saobraćaj.\nNa okruglom stolu su prisustvovali meštani Palića, predstavnici Pokrajinskog sekretarijata za energetiku, građevinarstvo i saobraćaj, Pokrajinskog sekretarijata za zaštitu životne sredine, Lokalne samouprave u Subotici i nevladinih organizacija. Inače, danas se u svetu obeležava Dan zaštite životne sredine.


Večeras je u Zenici održan treći Zenički noćni cener sa početkom u 20 sati. Startna pozicija i centar svih događanja bio je smješten na Trgu Alije Izetbegovića, kod DM marketa.\nNa ovom takmičenju učestvovalo je preko 350 takmičara, kako iz Zenice, tako i iz drugih gradova, i pohvalno je to da je oko 35% od ukupnog broja učesnika bilo iz Zenice.\nOrganizacija ovog događaja je bila na zavidnom nivou i protekla je bez ikakvih problema za šta su se, osim organizatora i koordinatora na projektu, pobrinuli i brojni volonteri i sponzori projekta, ali i MUP ZDK koji je svoj posao odlično obavio.\nPobjednici 3. Zeničkog noćnog cenera u muškoj kategoriji su:\n1. Uroš Gutić\n2. Belmin Mrkanović\n3. Ante Pokrajčić\n4. Đorđe Ćerić\nPobjednice 3. Zeničkog noćnog cenera u ženskoj kategoriji su:\n1. Alma Hrnjić\n2. Lucia Kimani\n4. Anastasija Višt\nZenica je kroz ovaj događaj još jednom pokazala da je sportski grad jer je ujedinio veliki broj ljubitelja sporta iz raznih gradova i zasigurno ostavio pozitivan utisak na sve takmičare, ali i na mnogobrojnu publiku koja je nesebično pružala podršku svim takmičarima.\nRedakcija Radija Zenit i web portala Zenit.ba čestita organizatorima na fantastičnoj organizaciji.


Univerzitetske biblioteke Federacije Bosne i Hercegovine postale su bogatije za 1.900 aktuelnih naučnih i referentnih izdanja, odnosno sa 115 različitih naslova. Damir Mašić, federalni ministar obrazovanja nauke i mladih je svim univerzitetskim bibliotekama uručio komplete enciklopedijske, naučne i visokoškolske literature.\n"Federalno ministarstvo nastavlja ono što već radi godinama, pružamo podršku bibliotečkoj djelatnosti, kako bi nastavili obogaćivati fondove visokoškolskih i naučnih ustanova Federacije BiH recentnim univerzitetskim i naučnim djelima", rekao je ministar Mašić.\nDodao je da je od 2007. godine do danas u okviru različitih programa podrške, uloženo preko dva miliona KM za izdavačku i bibliotečku djelatnost, a bibliotekama i visokoškolskim ustanovama je uručeno preko 1.100 naslova naučne i univerzitetske literature.\nDirektor Nacionalne univerzitetske biblioteke BiH, Ismet Ovčina se zahvalio na podršci Ministarstva i rekao da će donirana literatura obogatiti knjižne fondove univerzitetskih biblioteka, Zemaljskog muzeja i instituta.\nOvčina je podsjetio na kritično stanje u kojem se nalazi Nacionalna biblioteka i napomenuo da ova ustanova od početka godine nije dobila nikakvu finansijsku pomoć, te da uposlenicima plaće kasne mjesecima.\n"Posljednja isplaćena plaća je za august 2013. godine, a dugovanja za energente su ogromna. Biblioteka je na rubu izdržljivosti", rekao je Ovčina.\nMinistar Mašić je rekao i da je u budžetu za 2014. godinu planirano 1,84 miliona KM za sedam institucija kulture, a za Nacionalnu univerzitetsku biblioteku će biti izdvojeno 600.000 KM i naglasio je da će učiniti sve kako bi ova sredstava što prije bila operativna.\nUručivanje djela je upriličeno u prostorijama Nacionalne univerzitetske biblioteke, a u sklopu redovnog godišnjeg sastanka sa direktorima i predstavnicima šest univerzitetskih biblioteka u Federaciji BiH.\nDanas je potpisan i Ugovor o nastavku funkcionisanja sistema "Registra naučnih institucija, naučnog kadra, projekata i infrastrukturnih ulaganja u FBiH" između Federalnog ministarstva obrazovanja, nauke i mladih i Nacionalne univerzitetske biblioteke BiH.


borba | Tuzlanski.ba\nSavjet ministara: Nema saglasnosti o usvajanju strategije za borbu protiv korupcije\nSavjet ministara danas u drugom krugu glasanja nije donio odluku o usvajanju Stategije za borbu protiv korupcije 2020-2024 i Akcionog plana za njeno sprovođenje, koju je predložila Agencija za prevenciju korupcije i koordinaciju borbe protiv…\nU prošlosti je debljina bila znak ljepote i zdravlja, te se povezivala sa zdravljem i plodnošću. Danas, debljina nije samo estetski problem, nego i zdravstveni poremećaj koji pridonosi razvoju hroničnih bolesti, naročito bolesti srca i…\nU Bosni i Hercegovini od 2017. godine nisu napravljeni konkretni pomaci u osiguravanju stvarne ravnopravnosti LGBTIQ osoba, sopštila je u ponedeljak 17. maja Institucija ombudsmena za ljudska prava BiH. Navodi se kako u pgledu…\nVać sedamnaest godina se u svijetu obilježava Međunarodni dan borbe protiv homofobije, bifobije, interfobije i transfobije (IDAHOBIT) kako bi se skrenula pažnja na stigmatizaciju, nasilje i diskriminaciju koju proživljavaju lezbejke, gej, biseksualne, trans, interspolne i…\nBorba za opstanak: Krupa minimalno savladala Radnik, remi Olimpika i Mladosti\nFudbaleri Krupe su u okviru 30. kola Premijer lige BiH savladali Radnik iz Bijeljine rezultatom 1:0. Pobjedonosni gol za domaće zabio je Jović u 64. minuti. Krupa je trenutno na desetom mjestu sa 25 bodova,…\nFBiH: Zdravstvu hitno 30 miliona KM za borbu protiv pandemije\nPredstavnički dom Parlamenta Federacije BiH (FBiH) obavezao je federalnu Vladu da najmanje 30 miliona KM uputi hitno zdravstvenim ustanovama radi nabavke lijekova protiv virusa korona, te zaštitnih sredstava. Riječ je o sredstvima planiranim za ovu…\nBorba države protiv mafije: U Srbiji najavljena nova hapšenja\nMinistar unutrašnjih poslova Srbije Aleksandar Vulin najavio je nova hapšenja u borbi države protiv mafije i dodao da policija ima ogromnu količinu podataka. Vulin je rekao da je mafija raspolaže neograničenim novcem koji uvijek “progovori”,…\nNajbolji bosanskohercegovački atletičar Amel Tuka večeras će nastupiti u finalnoj trci na 800 metara na Evropskom dvoranskom prvenstvu u poljskom Torunu. Tuka je bez većih problema prošao kvalifikacije, a zatim je bio najbrži i u…\nBosna i Hercegovina ponovno je svrstana među zemlje koje najviše nazaduju u borbi protiv korupcije. Prema Indeksu percepcije korupcije (Corruption Perception Index – CPI), BiH je rangirana na 111. mjesto od 180 zemalja, sa ocjenom…


Izmene kriterijuma testa samostalnosti | Paragraf vesti\nPREDLOG ZAKONA O IZMENAMA I DOPUNAMA ZAKONA O POREZU NA DOHODAK GRAĐANA: Test samostalnosti preduzetnika uvodi se od 1. marta 2020. godine, a korigovano je pet od devet predloženih kriterijuma, kako bi se postigla preciznija implementacija i eliminisao prostor za široko tumačenje koje bi neopravdano moglo implicirati nesamostalnost preduzetnika\nPredlog zakona o izmenama i dopunama Zakona o porezu na dohodak građana ušao je u skupštinsku proceduru, nakon izmena koje su usledila posle tribina održanih u Beogradu, Nišu, Novom Sadu i Kragujevcu koji su bili otvoreni za javnost.\nVlada Republike Srbije je saopštila da su dobijeni komentari pomogli kako bi se mere dodatno usaglasile sa potrebama tržišta. Usvojen je predlog da se primena testa samostalnosti pomeri na 1. mart 2020. godine, umesto od početka naredne godine, kao što je bilo prvobitno planirano, dok će mere podsticaja biti dostupne od 1. januara 2020. godine, kao što je ranije najavljeno. To daje više vremena svima kojima je potrebno da usklade svoje poslovanje sa najavljenim merama.\nTest samostalnosti je takođe pretrpeo izmene kako bi se rešile sve nedoumice, čime su usaglašeni stavovi sa stavovima najvećeg dela IT zajednice.\n"Ministarstvo finansija je uvažilo opravdane primedbe i korigovalo pet od devet predloženih kriterijuma testa samostalnosti, kako bi se postigla preciznija implementacija i eliminisao prostor za široko tumačenje koje bi neopravdano moglo implicirati nesamostalnost preduzetnika", saopštila je Vlada Republike Srbije.\nKonkretno, od posebnog značaja su sledeće izmene kriterijuma testa samostalnosti:\n- u drugom kriterijumu se sada pažnja obraća samo na uobičajeno korišćenje prostorija nalogodavca, dok je obezbeđivanje materijala od strane nalogodavca isključeno, a korišćenje opreme je prebačeno u peti kriterijum, gde je posebno naglašeno da korišćenje specijalizovane opreme potrebne za određeni posao neće biti indikator nesamostalnosti.\n- iz trećeg kriterijuma je uklonjen deo vezan za rukovođenje i prebačen u peti kriterijum, gde je takođe naglašeno da se rukovođenje koje nastaje uobičajenim naručivanjem i praćenjem toka obavljanja posla od samostalnog preduzetnika, neće smatrati indikatorom nesamostalnosti.\n- iz petog kriterijuma je isključen uobičajen timski rad, kako bi se izbegla široka tumačenja koja bi neopravdano mogla ukazati na nesamostalnost.\n- u kriterijumu broj osam je iz zabrane obavljanja delatnosti za druge nalogodavce isključena zabrana koja se odnosi na ograničen broj direktnih konkurenata nalogodavcu.\n- u devetom kriterijumu je dodatno specificirano da u broj od 130 dana rada za jednog nalogodavca godišnje ulazi bilo koji period u toku određenog radnog dana.\nNavedenim izmenama se podstiče dodatna pravna sigurnost, kako kompanijama koje sarađuju sa preduzetnicima, tako i samih preduzetnika koji rade direktno za klijente u inostranstvu.\nIz Ministarstva finansija se naglašava da Vlada Republike Srbije ostaje posvećena daljem unapređenju poresko-pravnog okruženja, sa posebnim akcentom na podršku daljem snažnom razvoju ekonomije zasnovane na znanju. U tom smislu se podseća da su od ove godine uvedeni poreski podsticaji kojima se kompanijama koje uspešno komercijalizuju intelektualnu svojinu nastalu u Srbiji i značajno ulažu u istraživanje i razvoj, omogućava da na legalan način praktično ne plaćaju porez na dobit, kako bi ova sredstva mogli da usmere u dalja ulaganja.\nPaketom mera koji je u okviru zakona Vlada uputila Narodnoj skupštini na usvajanje, direktno se podstiče i zapošljavanje mladih i nezaposlenih lica, čime se kompanijama olakšava da više ulažu u razvoj njihovih veština i brže uključivanje u procese rada. Proširenjem mere oslobođenja poreza i doprinosa za početnike u poslovanju i na inovativne kompanije, omogućeno je i lakše pokretanje posla i razvoj inovativnih ideja.\nIzvor: Vebsajt RTV, 04.11.2019.


Iako je bio pozvan lider SNSN, najuticajnije srpske stranke, koja je pridružena članica EPP-a, i predsednik Srbije Aleksandar Vučić odlučio je da ne prisustvuje ovom kongresu, zbog hajke koja je protiv njega bila pokrenuta u hrvatskoj javnosti.\nO svom nedolasku predsednik Srbije obavestio predsednika EPP Žozefa Dola, koji mu je i uputio poziv. Dola će na mestu predsednika, na kojem je on od kraja 2013, zameniti Donald Tusk.\nKongresu će prisustvovati odlazeći predsednik i nova predsednica Evropske komisije, Žan Klod Junker i Ursula fon der Lajen, nemačka kancelarka Angela Merkel, austrijski premijer Sebastian Kurc, premijeri Bugarske, Litvanije, Grčke, Rumunije, Moldavije, Norveške i Irske, zatim predsednici Švajcarske i Kipra, kao i italijanski, ukrajinski i slovenački opozicioneri lideri Silvio Berluskoni, Julija Timošenko i Janez Janša.\nDvodnevni skup će otvoriti predsednik hrvatske vlade i vladajuće HDZ, Andrej Plenković.\nZa prvi dan konresa najavljena je rasprava o Zapadnom Balkanu, kojem će predsedavati Dubravka Šuica, koja je nova potpredsednica Evropske komisije za demokratiju i demografiju.\nOčekuje se da će pažnja biti usmerena na dokument, koji je juče Briselu dostavila francuska vlada i francuski predsednik Emanuel Makron, a koji predviđa da se od zemalja članica traži da se do majskog samita u Zagrebu izjasne o kompletnoj reformi proširenja i reformi pristupnog procesa za potencijalne nove zemlje članice.\nInače, osim novog predsednika EPP-a, na Kongresu će biti izabrano i deset potpredsednika, generalni sekretar i rizničar. Za deset potpredsednika kandidovano je 12 kandidata, dok je kandidat za rizničara Nemac Kristijan Šmit.\nBezbednosne mere podignute su na viši nivo\nO bezbednosti održavanja Kongresa brine više od 500 policajaca, bezbednosne mere podignute su na viši nivo. Čuvari bezbednosti će biti u uniformama, civilu i sa psima. Uz hrvatske policajce visoke o bezbednosti zvaničnika brinu i njihovi lični pratioci.\nPolicija je upozorila građane da u naredna dva dana mogu očekivati, kako su naveli, manje saobraćajne gužve i zastoje, te pozvala na saradnju i strpljenje.\nSama Arena, u kojoj će se održavati kongres, pod posebnim je režimom bezbednosti i ograničenog pristupa. Pod pojačanim merama bezbednosti i u hoteli Šeraton, Vestin, Hilton i drugi objekti u kojima će biti smešteni učesnici.\nPozivajući se na svoja saznanja, zagrebački Jutrnji list piše da da nisu zabeležene bezbednosne pretnje koje bi iziskivale dodatne mere.\nPlenković: Hrvatska u Šengenu, obećao nam je Junker\nJunker: Britanci na većem gubitku


Povodom 60 godina rada, Kulturni centar Novog Sada za svoje sugrađane priredio je nesvakidašnje flamenko iskustvo, gde je Novosađane u svet španskog plesa poveo kvintet svetski priznatog umetnika Alberta Lopeza.\nOn je dobitnik nekoliko prestižnih nagrada za svoje nastupe, pa je svojim talentom, entuzijazmom i nesvakidašnjošću, posetioce Kulturnog centra ostavio bez daha.\nZa ovaj muzički spektakl, karte su rasprodate u jednom danu, što dokazuje da je organizacija flamenko večeri bila pun pogodak. Nekolicina sugrađana koja nije obezbedila sedeće mesto za ovaj koncert, u želji da čuje izuzetnog umetnika, stajala je i na taj način doživela atmosferu koju je priredio Alberto Lopez sa svojim kvintetom.\nLopez je flamenkom počeo da se bavi sa 11 godina, kada je krenuo na časove gitare. Diplomirao je na odseku za flamenko gitaru Konzervatorijuma za muziku Rafael Orosko u Kordobi. Svoj talenat predstavio je publici u Španiji, Francuskoj, Srbiji, Italiji i Maroku. Za vreme svoje solo karijere bio je uključen u velike projekte kao što su Bijenale flamenka u Sevilji, Noće blanka del flamenko, Flamenko Fez festival, nastupajući sa El Peleom, Estreljom Morente, Arkanhelom, Tomatitiom i Israel Galvanom.\nZajedno sa njim u novosadskom Kulturnom centru, nastupali su Bernando Miranda, Xavier Rabadan i Jolanda Osuna koji su demonstrirali moć ove nesvakidašnje igre.\nOvaj događaj samo je jedan u nizu kojim će biti obeležena značajan jubilej Kulturnog centra Novog Sada, 60 godina postojanja.


Pored Leskovca, vežba SISTEM 2021 i u Vlasotincu i Medveđi - JuGmedia\nMinistarstvo unutrašnjih poslova, u petak 5. novembra 2021. godine, organizuje operativno-taktičku vežbu subjekata i snaga sistema zaštite i spasavanja u Republici Srbiji „SISTEM 2021“ u vezi sa vanrednim događajima i situacijama.\nVežba „SISTEM 2021“, u kojoj će učestvovati oko 8.000 ljudi, prikazaće trenutni stepen pripremljenosti i sinergiju svih subjekata i činilaca u odgovoru na elementarne nepogode i tehničko – tehnološke nesreće, koja dosad nije izvođena u ovom formatu.\nVežba uključuje angažovanje svih subjekata i snaga sistema smanjenja rizika od katastrofa i upravljanja vanrednim situacijama u Republici Srbiji, kako na lokalnom tako i na republičkom nivou.\nUčesnici vežbe su pripadnici Ministarstva unutrašnjih poslova, Crvenog krsta Srbije, Vatrogasnog saveza Srbije, subjekata i snaga jedinica lokalnih samouprava, vodoprivrednih preduzeća, posebnih organizacija i organa, subjekata od značaja za zaštitu i spasavanje.\nPomenuta vežba je planirana da se održi istovremeno na 50 lokacija, 24 grada i 26 opština u Republici Srbiji.\nVežba počinje u 10 časova na lokacijama :\nLeskovac, zgrada „Osmospratnice“\nVlasotince, trg ispred zgrade opštine\nMedveđa, flotacija rudnika Lece u Gazdaru\nU alkoholisanom stanju seo u BMW, prošao kroz crveno, uleteo u raskrsnicu i udario u „nisan“\nSamo čudom nije bilo nastradalih i teško povređenih u teškom udesu koji se desio sinoć oko 22.59 sati na raskrsnici ulica 7. juli i Stefana Prvovenčanog…


air serbia 04 foto RAS Oliver Bunic\nTakođe, u planu je pokretanje redovnih letova do Sočija u Rusiji od 2. juna. Er Srbija je u procesu dobijanja neophodnih dozvola od relevantnih vazduhoplovnih vlasti, nakon čega će letovi biti dostupni za prodaju, dodaje se.\nLetovi na relaciji Beograd - Aman obavljaće se četiri puta nedeljno tokom cele godine, osim u zimskom periodu kada će se obavljati tri nedeljna leta.\nLetovi do Liona, treće destinacije Er Srbije u Francuskoj, posle Pariza i Nice, obavljaće se dva puta nedeljno.\nU planu je da srpski nacionalni avio-prevoznik saobraća dva puta nedeljno između Beograda i Sočija, omogućavajući dobru konekciju sa zapadnom Evropom koja trenutno nije povezana direktnim letovima sa mondenskim letovalištem na crnomorskoj obali.\nER SERBIA Letovi\nNAFTA U PORASTU Barel 119 dolara, tržište kriptovaluta u plusu, rast cena žitarica


Porsche Panamera je inspirisan modelom Studebaker Type 542 - Auto Republika\nVerovatno svi prevrćete očima i pitate se kako bi tamo neka američka limuzina od strane proizvođača koji ne postoji više od pet decenija mogla da bude povezana sa cenjenom nemačkom firmom, ali vas uveravamo da konekcija postoji. Zapravo, veza je u jednom momentu bila toliko bliska da je malo falilo da Studebaker proizvede prvi Porsche sa četvero vrata daleko pre nego što je model Panamera debitovao. Ovo je priča o ambicioznom poduhvatu koji je predviđao da Nemci dizajniraju novu generaciju Studebakerovih limuzina.\nStudebaker je u svoje vreme bio jedan od najstarijih američkih proizvođača. Kompanija je osnovana još 1852. godine i bavila se proizvodnjom kočija, a na automobile se prebacila pedeset godina kasnije. O ovom brendu možete više da pročitate u izdanju koje je nastalo nakon što je AutoRepublika posetila njegov zvanični muzej u američkoj saveznoj državi Indijani.\nStudebaker je u posleratni period ušao s relativno dobre pozicije, i zahvaljujući novom dizajnu, 1950. godine je prodato rekordnih 320.884 vozila. Brojka je još impresivnija kada se zna da je kompanija ciljala na kupce sa nešto dubljim džepom, ali nažalost od tog momenta, kola će krenuti samo nizbrdo.\nS druge strane okeana, Porsche je takođe prolazio kroz veliku krizu. Ferdinand Porše je osnovao firmu Porsche GmbH 1931. godine, i proslavio se sa razvojom Volkswagen „Bube“ i mnogih vojnih proizvoda, ali je prvi serijski model 356 stigao u izložbeno-prodajne salone tek 1948. godine. U navedenom periodu Ferdinand je bio u francuskom zatvoru zbog saradnje sa nacistima, pa je firmu vodio njegov sin Feri.\nPočetkom pedesetih godina prošlog veka, Studebakerovu internacionalnu diviziju je vodio čovek po imenu Ričard Hatčinson. On je bio oduševljen spomenutom „Bubom“, a Studebakeru je čak i ponuđena opcija da preuzme Volkswagen bez ikakve finansijske nadoknade kao „ratni plen“.\nHatčinson je uporno pokušavao da nagovori svog šefa da „Buba“ može biti uspešna i „preko bare“, ali je ovaj to odbio. Kao rezultat, ako već nije mogao da bude vlasnik malenog Volkswagena, Hatčinson je odlučio da za pružanje usluga unajmi firmu koja ga je razvila, odnosno da angažuje Porsche.\nKontaktirana je nemačka firma i od nje je zatraženo da izradi prototip automobila koji bi se dopao „Jenkijima“. Delegacija Porschea, u koju su spadali spomenuti Feri, zatim glavni dizajneri Karl Rabe i Ervin Komenda i inženjer Liopold Šmid, su stigli u sedište Studebakera, odnosno u grad Saut Bend u američkoj saveznoj državi Indijani. Poseta se odigrala u maju 1952. godine.\nSa sobom su dovezli i prototip model Type 530, koji je zapravo bio ništa više nego produženi 356 sa većim vratima, višim krovom i zadnjim sedištima. Ideja nije preterano impresionirala Hatčinsona, ali urađeni posao svakako jeste. U spomenutom periodu su sportski automobili još uvek činili izuzetno mali deo ukupne prodaje i za njihovu proizvodnju bi se uglavnom postarale male i samostalne firme.\nTokom sastanka Hatčinson je Porscheu zadao novi zadatak. Naime, Nemci bi trebalo da razviju veći model sa četvoro vrata, sa motorom u konfiguraciji od šest cilindara i to vazdušno hlađen i postavljen napred, ali težina nije smela da bude viša od one s modela Studebaker Champion čija je masa iznosila tek 1.224 kilograma.\nFeri je predložio unapređeni 1,5-litarski benzinac iz svog modela 356, ali su Amerikanci insistirali da njihov automobil mora da poseduje najmanje šest cilindara. Porscheu je odobren budžet od pola miliona američkih dolara (oko 4,9 miliona najmanjih zelenih novčanica u današnjoj vrednosti), a novac će u velikoj meri pogurati nemačku firmu da preživi krizne godine. Zapravo, upravo su ovi američki dolari omogućili Porscheu da izgradi svoju prvu samostalnu fabriku umesto da ih iznajmljuje kao u prošlosti.\nFeriju i njegovoj ekipi je trebalo dve godine da završe posao, a krajnji rezultat je bio najveće delo koje je samostalni Porsche proizveo u svojoj istoriji. Nemci su mu dali ime Type 542, ali su ga Amerikanci prekrstili u Z-87. Međuosovinsko rastojanje je iznosilo 2.819 milimetara, što je bilo za oko deset centimetara kraće od sledećeg najmanjeg Studebakera (model Champion).\nPorsche je razvio dva 3,5-litarski benzinca u konfiguraciji sa šest cilindara. Onaj na vazdušno hlađenje je razvijao 98 konjskih snaga dok se motor s vodenim hlađenjem mogao povaliti sa osam „grla“ više. Za razliku od bilo kog Studebakera iz navedenog perioda, Type 542 je pružao nezavisno ogibljenje, mada je pozajmio mnoge dizajnerske linije i delove sa američkih modela. Deo koji je najviše šokirao „Jenkije“ je bio pozicija motora, pa iako su tražili da bude napred, Porsche je pratio svoje iskustvo i ubacio ga pozadi.\nIako je Porscheovo delo dobilo jako visoke ocene medija, nažalost se pojavilo u veoma pogrešno vreme, onda kada je Studebaker prolazio kroz veliku krizu. Sve je započelo 1953. godine kada je kompanija predstavila novi kupe pod imenom Starlight bez planova da proširi ponudu i na limuzinu i karavan. Studebaker se nadao da će prelepi stil oduševiti kupce i to svakako i jeste bio slučaj, ali na tržištu gde glavnu reč vode porodične mušterije, teško je bilo očekivati da će kupe doneti značajni prodajni impuls.\nPromene u načinu proizvodnje su rezultirale da ponuda za 1953. godinu stigne u izložbeno-prodajne salone tek u januaru te godine, što je bio zaostatak od četiri meseca u poređenju sa konkurencijom. Uz sve to, Chevrolet i Ford su izazvali pravi cenovni rat gde su snizili cene svojih modela, što su oni svakako mogli sebi da priušte, ali manja konkurencija u vidu Nasha, Hudsona, Packarda, Willysa, Kaisera i Studebakera svakako nije. Prodaja Studebakera pada za čak 66% do 1953. godine i biva primoran da se udruži sa Packardom godinu dana kasnije.\nU spomenuto vreme, Type 542 nije bio u centru pažnje i na njega je došao red tek 1956. godine. Glavni inženjer Studebakera je bio Džon Dilorijan (da, isti onaj koji će kasnije da razvije legendarni model DeLorean DMC-12), a Porscheov model mu se nikako nije dopao. Smatrao je da je pretežak za svoju kategoriju i da Amerikanci još uvek nisu spremni na motor postavljen pozadi (nešto šta će Chevrolet saznati na težak način sa modelom Corvair), a pošto je bio tri godine star i dizajnerski se nije smatrao „svežim“.\nDilorijan će reći da je bio impresioniran tehničkim mogućnostima, ali da bi Type 542 morao da prođe kroz skupocene zahvate ukoliko se želi da on postane privlačan tipičnom američkom kupcu. Porsche je ponudio da razvije novi automobil, ali Studebaker više nije imao novca za eksperimentalne pokušaje. Firma iz Indijane će kasnije biti distrubuter Mercedesa, Auto Uniona i DKW-a u Americi, i to u periodu od 1957. do 1964. godine. U tom periodu će prodati oko dvanaest hiljada jedinica.\nZanimljiv je još jedan podatak o partnerstvu između Porschea i Studebakera. Kao što smo spomenuli ranije, Nemci su originalno predložili 1,5-litarski agregat i čak isporučili nekoliko takvih jedinica. Tokom 1959. godine Studebaker je iskoristio takav benzinac u razvoju svog novog modela Lark, ali on nikada nije ušao u serijsku proizvodnju. Porscheov motor sa 70 konjskih snaga je bio postavljen pozadi i uspeo je da preživi, a danas se često može videti na skupovima klasike. Type 542 nije bio jednake sreće i pretpostavlja se da je završio pod presom kada je testiranje bilo kompletirano.\nStudebaker će opstati na domaćem tržištu do 1964. godine, a u Kanadi dve godine duže. Danas je najpoznatiji po prelepim kupeima iz ranih pedesetih godina kada je dizajner bio legendarni Rejmond Levi. A Porsche će nekako uspeti da preživi krizna vremena i vremenom postati najpoznatiji proizvođač sportskih automobila na svetu.\ntags: izdvojeno porsche panamera Studebaker Type 542 Type 530 zanimljivost dana\nprevious Ko je bio negativac iz filma "Ford v. Ferrari" i šta se desilo na LeMansu 1966. godine?\nnext Zanimljivost dana: Britanci su na današnji dan obnovili proizvodnju VW "Bube"


Poraz Jelene Janković na startu US opena\n– August 29, 2017Posted in: Glavne vesti, USOPEN\nJelena Janković je završila učešće u pojedinačnoj konkurenciji ovogodišnjeg US Opena već u prvom kolu. Bolja od najbolje rangirane srpske teniserke bila je Čehinja Petra Kvitova, koja je posle nešto više od jednog i po sata igre slavila sa 7-5 7-5.\nJankovićeva je u oba seta imala priliku da izbori bolji rezultat. U prvom setu Čehinja je vodila sa 5-2, ali je srpska teniserka uspela da stigne do izjednačenja, da bi joj tada pala koncentracija što je Kvitova kaznila sa dva uzastopno dobijena gema.\nU drugom setu, Jelena je vodila sa 5-3, ali ni to nije bilo dovoljno za osvajanje bar jednog seta, pošto je Čehinja nanizala četiri uzastopna gema.\nJankovićeva je najavila da će posle US Opena najverovatnije završiti sezonu, ali je do tada očekuje nastup u dublu na Otvorenom prvenstvu SAD, gde bi trebalo da igra zajedno sa Anastasijom Sevastvom iz Letonije.


Slobodna Hercegovina » Ekskluzivno na SH: Upoznajte junake „Nevesinjske puške“\nEkskluzivno na SH: Upoznajte junake „Nevesinjske puške“\nZahvaljujući izuzetnoj slikarki Biljani Ristić, posetioci portala Slobodna Hercegovina imaće jedinstvenu priliku da upoznaju lik i delo hercegovačkih ustanika\nOd ponedeljka, 13. oktobra 2014. portal će biti bogatiji za novu rubriku „Kamen govori“ koju će uređivati najautentičnija hercegovačka slikarka Biljana Ristić. Poznata po svojoj kreativnosti, Biljana, na kamenim pločama odabranim u Hercegovini, trenutno oslikava portrete čuvenih ustanika: Zimonjića, Pavlovića, Radovića, Kovačevića, Tunguza, Džombete…\nSvi oni koji dođu na stranice najposećenijeg i najuticajnijeg hercegovačkog portala u Srbiji www.slobodnahercegovina.com imaće privilegiju da odmah sa štafelaja, mnogo pre ostalih, vide likove hercegovačkih junaka, njihovu biografiju, kao i slovo same autorke.\nInače, portreti junaka Nevesinjske puške naći će se sledećeg leta u galeriji u Nevesinju i činiće kapitalnu zbirku kojom će biti obeležen veliki jubilej – 140. godina od Hercegovačkog ustanka.\nOvde možete da vidite neke od radova ove neverovatne slikarke.\n80 godina od ubistva kralja Aleksandra: Atentat u režiji Hitlera i Geringa


Plaćanje karticama na šalterima organa državne uprave - Ekonomija - Dnevni list Danas\nPočetna » Ekonomija » Plaćanje karticama na šalterima organa državne uprave\nBanka Poštanska štedionica postaje partner Kancelarije za IT i eUpravu\nPlaćanje karticama na šalterima organa državne uprave\nDirektor Kancelarije za informacione tehnologije i elektronsku upravu Mihailo Jovanović i predsednik IO Banke Poštanska štedionica Bojan Kekić potpisali su danas Sporazum o zajedničkom omogućavanju plaćanja elektronskih usluga DinaCard, Visa i Mastercard karticama na Portalu eUprava.\n0Piše: Danas Online 12. oktobra 2018. 14.58 Izmenjeno: 15.01\nFoto: Mihailo Jovanović i Bojan Kekić Foto: eUprava\nTakođe potpisali su i Sporazum o zajedničkom prihvatanju platnih kartica (DinaCard, Visa i Mastercard) na POS terminalima na šalterima organa državne uprave i organa jedinica lokalne samouprave.\nTime, kako se navodi u saopštenju, Banka Poštanska Štedionica postaje još jedna banka partner Kancelarije za informacione tehnologije i elektronsku upravu koja će nakon potpisivanja ova dva sporazuma omogućiti plaćanje platnim karticama na Portalu eUprava i posredstvom POS terminala na šalterima organa javne uprave.\nNaime, na osnovu ovogodišnjeg poziva Kancelarije za informacione tehnologije i elektronsku upravu bankama, platnim institucijama i institucijama elektronskog novca koje posluju na teritoriji Republike Srbije da, ukoliko već nisu, realizuju različite vidove elektronskih plaćanja javila se Banka Poštanska štedionica.\n„U narednom periodu građanima će biti omogućeno da koriste usluge Banke Poštanske štedionice prilikom plaćanja administrativnih taksi na Portalu eUprava. Takođe, u cilju što bržeg širenja mreže POS terminala na šalterima javne uprave, Banka će se uključiti kao partner Kancelarije za IT i eUpravu sa ciljem da svi šalteri gradskih i opštinskih uprava u Srbiji u periodu od 6 meseci omoguće plaćanje administrativnih taksi platnim karticama. Na ovaj način, plaćanjem putem interneta ili na POS terminalima povećava se efikasnost u pružanju usluga građanima, štedi se vreme čekanja u redovima i eliminiše se odlazak građana do pošte ili banke i ponovni dolazak na šaltere državne uprave ili lokalne samouprave. Jednom rečju građanima se omogućava lakše i brže obavljanje usluga javne uprave“, izjavio je Jovanović.\nPoziv bankama da se kao partneri uključe u omogućavanje različitih vidova elektronskih plaćanja je stalno otvoren, sve u cilju potpune transparentnosti, konkurentnosti, praćenja novih trendova u elektronskom poslovanju i omogućavanja građanima i privredi pristup savremenim uslugama elektronske uprave, ponovio je Jovanović.\nPredsednik Izvršnog odbora Banke Poštanska štedionica Bojan Kekić istakao je da potpisivanjem sporazuma Banka, kao finansijska institucija u vlasništvu Vlade Republike Srbije i sa jasno određenim državnim interesima, daje doprinos merama pospešivanja bezgotovinskog plaćanja platnim karticama na internetu i na POS terminalima, za potrebe budžetskih korisnika.\n„Ovim sporazumima, takođe, Banka i Kancelarija omogućavaju građanima da na brži i jednostavniji način izvrše plaćanja za usluge koje zahtevaju od nadležnih organa ili su u obavezi da ih izvrše. Ovo je i prilika da se dodatno uveća mreža za korišćenje nacionalne Dina kartice, čiji je Banka Poštanska štedionica, sa oko 1,6 miliona izdatih kartica, najveći izdavalac. Širenje mreže preko portala eUprave i POS terminala kod budžetskih korisnika znatno će doprineti aktivnostima koje preduzima Narodna banka Srbije u promociji domaće platne kartice“, zaključio je Kekić.\nbanka postanska sedionica, eUprava, placanje karticamaBeograd\nNBS: Nastavljen rast plaćanja putem elektronskog i mobilnog bankarstva\nNBS uvela novi način plaćanja na internet prodajnim mestima trgovaca


Peruničić: "Nijedan plivač neće ostati bez uslova za rad" - Sportske.net\nMinistarstvo omladine i sporta saopštilo je da je skinulo s budžeta četiri sportska saveza, među kojima je i plivački, jer nisu radili po zakonu.\n"Nijedan plivač neće ostati bez uslova za rad. Naći ćemo način za to, ali ne želimo da finansiramo inertnost Plivačkog saveza koji pokušava da prebaci odgovornost na nas. Mi smo poštovali Zakon o sportu i tu nije ništa sporno. Od 96 saveza samo četiri nisu ispunili uslove", rekao je Peruničić.\nOn je dodao da niko neće uzeti pare koje su bile namenjene Plivačkom savezu, pošto se sistem sporta programski finansira.\nPeruničić je objasnio da su protiv Plivačkog saveza Srbije donete dve sudske presude i da je zbog toga skinut s budžeta. On je naveo da je Plivačkom savezu dat rok od osam dana da pošalje svu dokumentaciju, ali da se "oni nisu udostojili da to urade".\n"Po prijavi sudijske organizacije, inspektori su ušli u Savez ove godine i sud je ocenio da su prekršili zakon i u naredne dve godine neće biti finansirani. Ako ispune uslove i kriterijume i poprave se za te dve godine, ponovo će biti u sistemu", kazao je Peruničić.\nPredsednik Plivačkog saveza Srbije Dragan Radosav rekao je ranije da ta organizacija radi po zakonu, ali su napravljene proceduralne greške i dodao da će se žaliti Prekršajnom sudu na odluku o ukidanju sredstava.\nRadosav je dodao da je plivanje sport prve kategorije u Srbiji, ali da je Ministrstvo uprkos tome odlučio da finansira neke egzotične sportove.\n"Ne znam šta to znači - egzotičan sport. Svi savezi šalju predloge i na osnovu toga komisija odlučuje o finansiranju. Ovo je godina štednje, nemamo amnogo novca i meni je žao što je plivanje među izbačenima, ali svi moraju da poštuju zakon", rekao je Peruničić.\n"Ovo je predolimpijska godina, nadamo se da ćemo imati četiri do pet kandidata za medalje i naći ćemo načina da finansiramo njihove programe", dodao je on.\nUpitan kako će se održavati dečiji plivački kampovi bez sredstava, Peruničić je rekao da će ako bude novca Ministarstvo to finansirati.


Istok 2018 - Sputnjik Srbija\n23:29 14 Jun 2021\n„Bojno polje na Istoku“: U akciji tenkisti, specijalci... (video)\nPetog dana vojnih vežbi „Istok 2018“ na poligon Cugal na Dalekom istoku su izašle tenkovske i motorizovane brigade.\nVrelo na „Istoku“: „Uragani“ zapalili nebo (video)\nSnimak gađanja reaktivnih sistema „Uragan“ i haubica „Msta B“ obeležili su četvrti dan vojnih vežbi „Istoku 2018“. Osim njih, u manevrima su učestvovali i avijacija i brodovi Severne flote.\nTokom vojnih manevara „Istok 2018“ na poligonu „Telemba“ u Burjatiji ruska vojska je odbila napad „nevidljivih raketa“, izjavio je načelnik 76. divizije ruske protivvazdušne odbrane Sergej Tihonov.\nRuski general o „Istoku 2018“: Strateški manevri prvi put u istoriji Rusije\nStrateški manevri će biti održani prvi put u istoriji Rusije, ali to nije povezano sa spoljnim događajima, „jednostavno je došao njihov red“, rekao je stranim vojnim atašeima načelnik Generalštaba Oružanih snaga Rusije Valerij Gerasimov.\nPeskov objasnio otkud Kina na vežbama „Istok 2018“\nUčešće kineskih vojnika na ruskim vojnim vežbama „Istok 2018“ dokazuje da saradnja između Rusije i Kine raste na svim poljima, izjavio je portparol Kremlja Dmitrij Peskov.


Sutra prvi Forum o zapošljavanju mladih\n12.06.2012. / 12:15\nSARAJEVO, Prvi Forum o zapošljavanju mladih sutra će u Sarajevu okupiti predstavnike vladinih institucija, poslovnog sektora i civilnog društva s ciljem definisanja preporuka kako uticati na formulisanje efikasnih javnih politika u ovoj oblasti.\nForum će otvoriti ambasador Švajcarske u BiH Andre Šaler i ministar civilnih poslova BiH Sredoje Nović.\nGlavna tema Foruma je promovisanje javnih, privatnih i inicijativa civilnog društva koje iznalaze konkretna rješenja za zapošljavanja mladih,a cilj da se ove inicijative promovišu i ojačaju kroz strateško partnerstvo, razmjenu iskustava i dobrih praksi, saopšteno je iz Švajcarske agencije za razvoj i saradnju (SDC).\nUčesnici Foruma će se fokusirati na načine za otvaranje što većeg broja kvalitetnih poslova za mlade širom BiH i podstaći praktične diskusije o tome kako saradnja vladinog sektora, socijalnih partnera, privatnog sektora i mladih ljudi može pomoći u većem zapošljavanju mladih i ekonomskom rastu.\nNa konferenciji za novinare će se obratiti direktor Zavoda za zapošljavanje Republike Srpske Milko Čolaković, direktor Federalnog zavoda za zapošljavanje Kenan Rešo, direktor Agencije za rad i zapošljavanje BiH Adnan Delić i zamjenik rukovodioca Projekta zapošljavanja mladih Ranko Markuš.\nForum se organizuje u okviru Projekta zapošljavanja mladih, koji finansira Švajcarska agencija za razvoj i saradnju (SDC), a u partnerstvu sa Ministarstvom civilnih poslova BiH, Agencijom za rad i zapošljavanje BiH, Zavodom za zapošljavanje RS i Federalnim zavodom za zapošljavanje.\nProjekat je od 2008.- 2011. godine doprinio pozitivnim promjenama na tržištu rada u BiH, a konačni rezultat prve faze je unapređenje aktivnih mjera na tržištu rada, čijim je sprovođenjem zaposlenje dobilo 1 521 lice, a gotovo 3000 lica je prošlo različite vrste edukacija koje će doprinijeti njihovoj lakšoj integraciji na tržištu rada.\nViše od 100 mladih ljudi je dobilo stručnu i finansijsku pomoć da otpočnu vlastiti biznis. Projekat u drugoj fazi značajno ulaže u razvoj infrastrukture zavoda za zapošljavanje, te se očekuje da će kroz implementaciju različitih aktivnosti do oktobra 2014. godine zaposlenje naći dodatnih 1.500 mladih ljudi.\nNezaposlenost među mladima u stalnom je porastu, od 47,5 odsto 2008.godine do 57,9 odsto u 2011. godini, i duplo je veća od ukupne stope nezaposlenosti koja iznosi 27,6 odsto.\nPočetak Foruma je u 10.00 časova, a konferencija za novinare u 11.30 časova u zgradi parlamenta BiH. Srna\nTagovi: andre salerforum o zaposljavanjusarajevosdcsredoje novic


Održana radionica Koordinacionog saveta za e-upravu\nPrva dvodnevna radionica Koordinacionog saveta za elektronsku upravu posvećena izradi Programa razvoja elektronske uprave 2019-2021, dokumentu javne politike kojem je cilj da strateški usmeri razvoj elektronske uprave u naredne tri godine, održana je od 18. do 20. novembra u Novom Sadu.\nNa radionici je prisustvovalo 54 učesnika iz preko 30 organizacija - članova Koordinacionog saveta, koji su imali zadatak da definišu posebne ciljeve Programa. Jedan od zaključaka radionice jeste da elektronska uprava nije sama sebi cilj, već način da uspostavimo modernu i efikasnu javnu upravu.\nKoordinacioni savet za elektronsku upravu je telo koje je osnovala Vlada Republike Srbije sa ciljem da usklađuje aktivnosti na izradi i sprovođenju strateških akata iz oblasti elektronske uprave. Program razvoja elektronske uprave biće prvi dokument javnih politika koji će u potpunosti biti izrađen u skladu sa Zakonom o planskom sistemu. Program će postaviti nove standarde i ispuniti sve zakonske preduslove za izradu dokumenata javne politike, a njegova realizacija biće praćena kroz Jedinstveni informacioni sistem javnih politka koji je izradio RSJP. Konsultativni proces pratiće sve faze izrade Programa kako bi sve zainteresovane strane bile uključene u proces.


Oprečne presude sudova u vezi sa troškovima za račune EPS-a - Izazov\nRadio-televizija Srbije\t 14. jula 2021. 21:04\nOsnovni sud u Prijepolju doneo je presudu u korist potrošača – naplata "troška garantovanog snabdevanja" je nezakonita. Presudu je potvrdio i Viši sud u Užicu da EPS treba da mu nadoknadi gotovo 6.000 dinara, koje je od 2014. platio po tom osnovu.\nJovan Ristić iz udruženja "Efektiva" kaže da trošak snabdevača koji se pojavljuje na svakom računu za struju nije obrazložen.\n"Po toj specifikaciji koju EPS ne saopštava, a koju je nekada saopštavao, stoji da se kroz njega između ostalog naplaćuje trošak izrade i štampanja računa. Izrada i štapanje računa, taj trošak je izričito zabranjeno naplaćivati na osnovu člana 12. tačka 4. Zakona o potrošačima", objašnjava Ristić.\nU EPS-u kažu da su se žalili Višem sudu, jer "trošak garantovanog snabdevača" naplaćuju u skladu sa Zakonom o energetici i Metodologijom za određivanje cene električne energije za garantovno snabdevanje Agencije za energetiku.\n"Trošak snabdevača se ne odnosi se na trošak izdavanja i slanja računa, već pokriva deo opravdanih troškova snabdevača, tačnije pokriva pet odsto svih opravdanih troškova garantovanog snabdevača, koje odobrava Agencija za energetiku," navodi EPS.\nU Agenciji za energetiku podsećaju, da se po njihovoj metodologiji, ta stavka naplaćuje od 2006. godine, samo se tada zvala "naknada za merno mesto".\n"Tom metodologijom je predviđeno da se pokrivaju i Operativni troškovi koji predstavljaju opravdane troškove nastale po osnovu obavljanja delatnosti javnog snabdevanja električnom energijom. U skladu sa navedenim Metodologijama koje donela Agencija i koje su objavljene u Službenom glasniku i možete ih naći na našem sajtu, EPS dosledno naplaćuje ovaj trošak", navodi Agencija.\nSlične stavke na računima za struju kažu, plaćaju i građani u Bosni i Hercegovini i Hrvatskoj.


Lovci na viruse zašli u kineske pećine - 27.04.2020, Sputnik Srbija\nGrupa naučnika istražuje pećine u jugozapadnoj kineskoj provinciji Junan, kako bi među populacijom slepih miševa pronašli nove viruse, posebno one iz porodice... 27.04.2020, Sputnik Srbija\nNeka zađu u američke laboratorije. Tamo će naći leglo svih potencijalnih zaraza koje prete svetu...\n09:16 27.04.2020 (Osveženo: 09:22 27.04.2020)\nPiter Dažak, koji je lovac na viruse već 10 godina, kaže da je do sada u više od 20 zemalja identifikovano oko 500 novih korona virusa, na osnovu 15.000 uzoraka uzetih sa slepih miševa, a da je onaj uzet 2013. iz jedne pećine u Kini mogući predak kovida-19.\nDažak, koji je predsednik EkoHelt alianse, američke nevladine organizacije specijalizovane za otkrivanje novih virusa i prevenciju pandemija, dodaje da se otkrića prenose u otvorenu biblioteku svih poznatih virusa koji napadaju životinje, prenosi Tanjug.\nNa osnovu tih informacija, kako navodi, naučnici mogu da predvide za koje je sojeve najverovatnije da će preći na ljude i na da taj način pripreme svet na nove pandemije kao što je aktuelna panedmija kovid 19.\nCilj istraživanja je da se novi virusi koji napadaju životinje, uključujući korona viruse, identifikuju pre nego što pređu na čoveka.\nDažek procenjuje da slepi miševi nose do 15.000 korona virusa, od kojih je do sada poznato samo nekoliko stotina.


Izgradnja pruge Beograd-Budimpešta do kraja godine\nNa sastanku predsednika Vlade Srbije Aleksandra Vučića i ambasadora NR Kine Li Mančanga, potvrđeno je da će izgradnja pruge Beograd-Budimpešta početi do kraja godine\nNa današnjem sastanku predsednika Vlade Srbije Aleksandra Vučića i ambasadora Narodne Republike Kine Li Mančangom, potvrđeno je da će izgradnja pruge Beograd-Budimpešta, projekat od strateškog značaja za Srbiju, početi do kraja godine.\nPremijer Vučić i predsednik kineske vlade Li Kećiang dogovorili su taj projekat na sastanku u Beogradu u decembru prošle godine, saopštila je vladina Kancelarija za saradnju sa medijima.\nPremijer Vučić i ambasador Li razmatrali su i mogućnosti realizacije novih projekata u oblasti putne infrastrukture, kao i poljoprivrede i izvoza prehrambenih proizvoda iz Srbije u Kinu.\nTema sastanka bila je i saradnja u oblasti proizvodnje građevinskih mašina i kamiona u okviru kineskih investicija uz mogućnost izvoza na kinesko tržište. Veliki potencijal za saradnju postoji i u oblasti informacionih tehnologija i izrade softvera.\nPremijer Vučić prihvatio je poziv da učestvuje na Samitu Kine i 16 zemalja Centralne i Istočne Evrope, koji će biti održan u Pekingu krajem godine.\nPremijer Vučić pozvao je kineske građane da iskoriste turistički potencijal naše zemlje i posete Srbiju, navedeno je u saopštenju.\nSledeća ⇨ Ministar Crnadak primio u oproštajnu posjetu ambasadora Kine\nPrethodna ⇦ Na autoputu angažovaće se 354 domaća radnika


Ministri Dačić i Čavušoglu za intenziviranje saradnje Srbije i Turske\nU razgovoru prvog potpredsednika Vlade Srbije i ministra spoljnih poslova Ivice Dačića i ministra inostranih poslova Turske Mevluta Čavušoglua konstatovana je obostrana opredeljenost za dalji razvoj političke, ekonomske, kulturne bilateralne saradnje, kao i one u oblasti energetike i turizma.\nIstaknuto je da je to od posebnog značaja za stabilnost regiona, smanjenje tenzija i njegov prosperit.\nU okviru produbljivanja političkog dijaloga ministar Čavušoglu pozvan je na sastanak Organizacije za crnomorsku ekonomsku saradnju u decembru, tokom koga bi se obavilo predavanje predsedavanja Turskoj.\nTakođe, na današnjem sastanku dogovoreno je unapređenje saradnje Diplomatskih akademija dve zemlje, kao i upoznavanje sa najsavremenijim sistemom elektronskog arhiviranja dokumentacije koji se primenjuje u Ministarstvu inostranih poslova Turske.\nObostrano je zaključena potreba intenziviranja ekonomske saradnje što je od zajedničke važnosti i koristi, u tom kontekstu kao cilj postavljeno je dostizanje robne razmene od milijardu dolara godišnje.\nKljučne reči: Turska Ivica Dačić Ministar spoljnih poslova


U Zaječaru održan 12. protest "1 od 5 miliona" | TIMOK PRESS\nNaslovna Politika U Zaječaru održan 12. protest „1 od 5 miliona“\nU Zaječaru održan 12. protest „1 od 5 miliona“\nNa Trgu Nikole Pašića u Zaječaru sinoć je održan 12. po redu protest „1 od 5 miliona“, na kome su govorili Zoran Lutovac, predsednik Demokratske stranke i Vuk Jeremić, predsednik Narodne stranke.\nOni su poručili da im nije cilj da osvoje vlast već da menjaju sistem jer bez promene sistema nema promene i boljitka u Srbiji.\nZoran Lutovac, predsednik Demokratske stranke Foto: www.timokpress.rs\nZoran Lutovac je istakao da se ljudi masovno sele iz Srbije jer u Srbiji Aleksandra Vučića ne mogu više da prežive.\nVuk Jeremić, predsednik Narodne stranke. Foto: www.timokpress.rs\nObraćajući se građanima Vuk Jeremić je rekao da bi se veliki Zajecarac Nikola Pašić okretao u grobu kada bi znao ko danas vodi srpsku vladu. Aleksandru Vučiću su dani odbrojani, a koliko mu je još ostalo, zavisi od slobodnih gradjana koji već mesecima šetaju u gradovima širom Srbije.\nPosle govora gostiju iz Beograda okupljeni građani krenuli su u protestnu šetnju. Oni su zastali kod prostorija Srpske napredne stranke i zgrade gradske uprave gde su lepili nalepnice sa neispunjenim obećanjima aktuelnog gradonačelnika Boška Ničića.\nNa oba mesta su ih sačekali komunalni policajci koji su ih snimali telefonima i kamerama.\nPrethodni tekstVREME: Promenljivo oblačno, od nedelje sa kišom\nSledeći tekstSrpska pravoslavna crkva danas obeležava Blagovesti


B. B. , R.B.\nAutobus gradskog prevoza proklizao je na večeras nešto posle 19 sati kod Pančevačkog mosta i put prema Karaburmi ostao je potpuno blokiran, nakon čega je usledio haos u saobraćaju u ovom delu grada.\nKako su "Blicu" ispričali putnici, autobus na liniji 23 iznenada je proklizao, najverovatnije zbog loših uslova na putu, nakon čega je ostao u mestu i za njim se formirala duga kolona drugih autobusa gradskog prevoza i automobila.\nDuge kolone kod Pančevačkog mosta\nPutnici koji su se zatekli u autobusu izašli su iz vozila i nastavili peške ka Karaburmi.\nPutnici su nastavili peške\nU Dispečerskom centru Sekretarijata za saobraćaj potvrdili su nam da je došlo do ove nezgode, dodajući da se proklizavanje autobusa na liniji 23 večeras dogodilo i kod Mostarske petlje, gde je takođe došlo do kratkotrajnog zastoja.\nIz Višnjičke ulice večeras oko 19 sati\nDo zastoja je došlo oko 19.30 sati i na linijama gradskog prevoza prema Vidikovcu i Rakovici, javljaju čitaoci "Blica", gde vozila takođe stoje u dugim kolonama, a u GSP-u su nam potvrdili da je do zastoja došlo i na liniji 57 u Ulici kneza Višeslava.\nKolone autobusa na linijama prema Rakovici\nDo potpunog kolapsa došlo je oko 17 sati i kod Mosta na Adi, gde je takođe proklizao autobus i preprečio put ostalim vozilima.\nZA POVREDE U AUTOBUSU DO 16.000 EVRA Osigurani i putnici sa kartom i "šverceri", pa čak i oni koji čekaju NA STANICI\nSLOBODAN TAKSI KAO LOTO SEDMICA "Imamo duplo više poziva, vožnje su mnogo duže, a ŠPIC TRAJE CEO DAN"\nZamenik gradonačelnika Goran Vesić izjavio je, gostujući u vestima Studija B, da je danas u Malagi Generalna skupština Evropske parking asocijacije donela odluku da se sledeća sednica tog tela naredne godine održi u Beogradu.


NBA odaje počast životu i nasleđu dr. Martina Lutera Kinga 18. januara - SPORTSKI ŽURNAL\nNBA odaje počast životu i nasleđu dr. Martina Lutera Kinga kroz aktivizam Lige i novi spot „Moramo da naučimo“\nNBA porodica pokreće akciju širom Lige kojom ukazuje počasti životu i nasleđu dr Martina Lutera Kinga mlađeg. Liga, timovi, treneri, sadašnji i bivši igrači uključiće se u nacionalni dijalog o rasnoj ravnopravnosti na NBA platformama i podstaći kolektivnu akciju u zajednicama širom SAD.\nNBA je predstavila novi spot „Moramo da naučimo“, koji ohrabruje sve da proslave život dr Martina Lutera Kinga nastavljajući njegovo nasleđe.\nUz zvučne zapise iz govora dr Kinga „Moramo da naučimo da živimo zajedno“ i instrumental iz numere „Harder den ju tink“ grupe Pablik Enemi, spot prikazuje fotografije i video zapise sa mirnih protesta Pokreta za građanska prava, koji se prožimaju sa snimcima NBA igrača, trenera i lidera dok demonstriraju u svojim zajednicama zbog socijalne nepravde tokom protekle godine.\nReči iz govora dr Kinga ilustrovane su kroz prizore ljudi različitog porekla koji se okupljaju na košarkaškom terenu:\n- Više od svega moramo naučiti da volimo\nJer smo svi povezani\nMoramo da delujemo odmah\nMi smo u Americi i moramo da naučimo kako da živimo zajedno\nNe idemo nikuda\nMoramo da naučimo kako da volimo.\nU spotu „Moramo da naučimo“, učestvuju brojni članovi NBA porodice, među kojima Džejlen Braun iz Boston Seltiksa, Mark Kjuban i Luka Dončić iz Dalas Maveriksa, Džamal Marej iz Denver Nagetsa, LeBron Džejms iz Los Angeles Lejkersa , Janis Adetokumbo iz Milvoki Baksa , Lonzo Bol i Zajon Viliamson iz NJu Orlins Pelikansa, Vivek Ranadive iz Sakramento Kingsa, Greg Popović iz San Antonio Sparsa i Bredli Bil iz Vošington Vizardsa.\nNBA timovi koji igraju od 14. do 18. januara nosiće posebno osmišljene Najk MLK majice za zagrevanje, dizajnirane u saradnji sa Asocijacijom NBA igrača, MLK fondacijom i Martinom Luter Kingom Trećim.\nNa prednjoj strani majice su reči iz Kingovog slavnog govora „Imam san“ izgovorene tokom marša u Vašingtonu 28. avgusta 1963: „SADA JE VREME DA PRAVDU UČINIMO STVARNOM ZA SVE“, dok na poleđini stoji „ HONOR KING“ sa potpisom dr Kinga.\nObe poruke su odštampane fontom izvedenim iz natpisa nošenih tokom memorijalnog marša posle ubistva dr Kinga 8. aprila 1968.\nUtakmice na dan Martina Lutera Kinga:\nOrlando – NJujork\nFiniks – Memfis\nGolden Stejt – Los Anđeles Lejkers\nSvih 30 NBA timova odaće počast borbi doktora Kinga za pravdu i razmotriće istoriju i uticaj nejednakosti u Americi.


UO Metalca odgovorio Dinamu: Zna se kome nije mesto u fudbalu | VRANJENEWS\nUO Metalca odgovorio Dinamu: Zna se kome nije mesto u fudbalu\nFoto FK Metalac\nFK Metalac kao deo sportskog društva Metalac deli iste vrednosti koje neguje decenijama unazad naš stub i oslonac, kompanija Metalac, poštenje, posvećenost, poverenje, poštovanje - kaže se u odgovoru uprave Metalca iz Gornjeg Milanovca na saopštenje UO Dinama iz Vranja.\n- One su naš putokaz, vodilja i opomena da sve što radimo, radimo oslanjajući se na ove vrednosti – tako biramo ljude, tako negujemo odnose, pažljivo razvijamo mlađe selekcije, poštujemo druge i učimo od drugih, sa ciljem da budemo sutra bolja verzija sebe.\nNa taj način pokušavamo da svojim sportskim delima ostavimo trag i doprinesemo zdravom sportskom duhu i ambijentu i utičemo na ispravan razvoj društva, zajednice i okoline u kojoj živimo.\nMi ne vređamo nikoga u najavama pre i posle utakmice, mi ne znamo kako će ko biti rangiran na kraju prvenstva, a tek smo na pola takmičarskog dela, mi ne nazivamo nikoga ološima, kao neki građane Milanovca.\nAko neko stvarno želi od nadležnih iz FSS istinu, neka pogleda konferenciju za štampu pre utakmice, samu utakmicu i konferencije u danima nakon utakmice i biće mu sve jasno – kome nije mesto u fudbalu.\nSvakako nećemo dopustiti da nas neko blati uličarskim jezikom, ali i ne možemo se spuštati na taj nivo, jer mi poznajemo samo jedan način borbe i nadmetanja baziran na vrednostima na kojima počivamo i preko kojih ćemo se i ubuduće istrajno boriti protiv nekulture, nepristojnosti, zla i nepravde koja nas okružuje, gde štrčimo, a to očigledno nekima smeta i bode oči.\nNama je nepoznat blatnjavi teren na kojem se protivnici koriste rečnikom ulice, nečasnim radnjama, manipulacijama, podmetanjima, saplitanjima i gaženjem preko drugih radi ostvarenja cilja.\nZato nećemo dozvoliti da nas neko uvlači u to blato (gde se neki osećaju prirodno i za sada dobro plivaju i snalaze se), ali ćemo svakako uvek iskazati svoj stav na sportskom terenu, boriti se preko njega za rezultat i istinu i uvek pokazati zube ma koliko nas to koštalo u društvu u kojem živimo, jer smo sigurni da će pravda kad tad stići.\nČisti pred sobom, ponosni, mi dobro znamo gde nam je mesto i isto tako dobro znamo gde je drugima mesto – ništa nije skriveno što se neće otkriti, ni tajna što se neće doznati… na pravom, sportskom terenu dalje pričamo, do konačne pobede, ajdeeeee - kaže se u saopštenju UO FK Metalac.


Aplikacija koja proverava da li su stvari original - još jedan vid vršnjačkog nasilja\nDruštvene mreže preplavljene su modnim savetima i predlozima, a želja mladih da budu u trendu, u vreme modernih tehnologija stigla je čak dotle da postoji aplikacija koja proverava jesu li stvari koje nosimo original. I dok su jedni u trci za savršenim izgledom, oni koji to nisu, neretko su među vršnjacima na stubu srama, što je, ne zaboravimo, vid vršnjačkog nasilja.\nIako internet ima svoje prednosti, učenici Osnovne škole "Petefi Šandor" ističu da nasilno ponašanje >> Pročitaj celu vest na sajtu Radio Televizija Vojvodine << među vršnjacima često potiče baš sa društvenih mreža.\nUkoliko se na prvi pogled ne može zaključiti da li je garderoba "original", i za to postoji rešenje – skeniranje koda sa odeće. Ako ona ne ispuni kriterijume vršnjaka, sve su veće šanse da će dete dobiti epitet – fušer.\n"Ko je instalirao tu aplikaciju, ko je dozvolio da dete ima tu aplikaciju? Ako je dete to uradilo samo, gde je bio roditelj u toj priči? Znači, mi ne možemo te stvari gumicom da izbrišemo, ali možemo to na neki način da kanališemo i usmeravamo", kaže Elvira Stefanović, pedagoškinja OŠ "Petefi Šandor".\nNaša sagovornica ističe da nije bilo prijava ovakvog nasilja, a učenici navode da se ono najčešće odvija van školskog dvorišta, i da se najčešće sve završi na ogovaranju. Škola kao obrazovno-vaspitna institucija ima važnu ulogu u sprečavanju nasilja, jer mora da usmerava decu na ono što je dobro i loše, smatra zamenica direktora Osnovne škole “Jožef Atila”, Gordana Popov.\n"Takođe pojačan vaspitno-disciplinski rad sa, pre svega, odeljenskim starešinom, psihologom škole, pedagogom", navodi Popov.\nNaše sagovornice smatraju da treba razgovarati sa decom koja su izložena ovakvim napadima i isticati njihove vrednosti, koje nemaju veze sa izgledom već se te vrednosti iznose ponašanjem, delovanjem i pre svega znanjem.


Iz Kolekcije Grafičkog kolektiva - ino/strani autori\n11 - 21. septembar 2019.\nU sredu, 11. septembra u 19h u Galeriji Fakulteta likovnih umetnosti, Knez Mihailova 53, otvorena je izložba Grafika bez prevoda, Iz Kolekcije Grafičkog kolektiva- ino/strani autori.\nNakon reprezentativne monografske izložbe OTISAK VREMENA 70/∞, nedavno održane u Galeriji SANU, sa osvrtom na najznačajnija dela, programe i ličnosti koji su utemeljili život Grafičkog kolektiv, nastavlja se sa jubilarnim programom, ovoga puta izborom radova stranih autora iz Kolekcije GK. U isto vreme, sa posebnom pažnjom fokusira se pozicija GK kao vitalnog medijatora u globalnoj mreži savremene grafičke produkcije.\nOsnivanje Kolekcije Grafičkog kolektiva 1953. godine je jedan od fundamentalnih događaja u njegovoj istoriji, jer su još osnivači ove jedinstvene Kuće umetnika pored svojih izlagačkih aktivnosti uspostavili i sistem kolekcioniranja grafika. Ugled koji je imala među umetnicima ilustruju podaci da je Kolekcija već 1955. godine imala 700 grafičkih listova, 1960. oko 1.000 radova 60 autora. Danas je taj broj veći od 5.000 radova, a značajan deo ove umetničke zbirke čine i brojne grafike stranih umetnika.\nI sam naslov ove izložbe Grafika bez prevoda ukazuje na univerzalni jezik grafike, medija koji sa lakoćom povezuje različite kulturne paradigme. Izbor radova otvara kreativne i profesionalne dijaloge sa autorskim poetikama Erroa, Jaceka Ševčeka, Albina Brunovskog, Mihaela Ćilmana, Tošio Jošicumija, Žan Pjer Skuflera, Satiš Šarme, Inger Lise Rasmusen, Ćeanći Zana, Elizabet Matje, Sandrie Hu... Ova prezentacija, isto tako, potvrđuje čvrste profesionalne veze među članovima globalne porodice grafičara i status Grafičkog kolektiva kao sigurne Kuće umetnika i postojanog medijatora u sve gušćoj mreži vizuelnih komunikacija.


Senat SAD: Rusija podriva suverenitet BiH | INS\nRuska Federacija podriva suverenitet Bosne i Hercegovine, a igrala je destabilizirajuću ulogu u odnosima Kosova i Srbije, navodi se u najnovijem izvještaju vojnog komiteta američkog Senata, piše „Dnevni avaz“.\nKljučno američko tijelo, koje nadgleda ministarstvo odbrane i vojsku najmoćnije svjetske sile, u izvještaju koji prati donošenje novog zakona o odbrani vrlo je precizno postavilo odnose na Balkanu.\n- Komitet je zabrinut zbog aktivnosti Rusije koje bi mogle imati destabilizirajući utjecaj na političko i sigurnosno okruženje u zoni odgovornosti američke vojne komande u Evropi - navodi se u izvještaju.\nSjedinjene Američke Države, odnosno njihovo najviše zakonodavno tijelo već nekoliko godina upozorava na aktivnosti Moskve na Balkanu, posebno u Srbiji, Crnoj Gori i Bosni i Hercegovini, tvrdeći da Rusija, uglavnom preko Beograda, negativno utječe na politička kretanja s ciljem slabljenja utjecaja SAD i Evropske unije.\n- Rusija pruža podršku prekodržavnim ekstremističkim grupama i stalno radi na podrivanju Sjevernoatlantske alijanse (NATO) i Evropske unije. Na zapadnom Balkanu, posebno, ovo uključuje i podršku Rusije pokušaju prevrata u Crnoj Gori i pokušaje poticanja sukoba u Sjevernoj Makedoniji, a s obzirom na to da su obje države ulazile u NATO - navedeno je u dokumentu američkog Senata.\nPozvali ministra odbrane na raport\nČlanovi vojnog komiteta zatražili su od američkog ministra odbrane Marka Espera da upozna Senat prije jeseni ove godine sa situacijom na zapadnom Balkanu\nTo se posebno odnosi na aktivnosti SAD prema kojima bi se jačale sigurnosna i vojna saradnja s državama ove regije, a kako bi se smanjila zavisnost od ruskog naoružanja. Također, Senat traži da se nastavi vojna saradnja s državama koje su članice Partnerstva za mir, a još nisu postale punopravne članice NATO-a, a što se odnosi na našu zemlju.


Singapurski stručnjak: Kina nije pretnja već, dugoročno, glavno tržište za Evropu | Restart Magazin\nSingapurski stručnjak: Kina nije pretnja već, dugoročno, glavno tržište za Evropu\nStručnjak sa Instituta za azijske studije Nacionalnog univerziteta u Singapuru Kišore Mahbubani ocenio je da se odnosi Kine i SAD ne mogu porediti s odnosima SAD i bivšeg Sovjetskog Saveta i da Kina ne predstavlja pretnju za Evropu već, dugoročno, njeno glavno tržište.\n“SAD smatraju da je kinesko-američka konkurencija ponavljanje američko-sovjetske borbe za hegemoniju i smatraju da još mogu pobediti. Ali Kina nije Sovjetski Savez. Evropa mora da razmisli ko je najveća pretnja. Ako se gleda dugoročno, Kina će postati glavno tržište Evrope″, kazao je singapurski naučnik, prenela je danas Kineska medijska grupa (CMG).\nGovoreći o odnosima Kine i SAD, bivši političar i diplomata rekao je da su bivši američki predsednik Donald Tramp i prethodne administracije mislili da će ekonomskim osporavanjem “‘pomoći’ Kini da se otvori kao takozvana slobodna i demokratska zemlja”, verujući čak da mogu da sruše“ kineski režim.\nKišore Mahbubani smatra da je ta “ideja iluzija, vrlo naivna i arogantna”, prenosi CMG.\nOn je dodao da je i nova administracija predsednika Džozefa Bajdena “možda napravila istu grešku” ne ukidajući trgovinske sankcije Kini. Činjenica je da Trampova antikineska politika nije oslabila Kinu, već je dodatno ojačala, istakao je.\nSingapurski akademok je ocenio da je “Kina dokazala prednosti sopstvenog sistema”, da je “kvalitet upravljanja u Kini nadmašio kvalitet upravljanja SAD” što se “vidi iz sposobnosti dve zemlje u borbi protiv korona virusa”.\n“SAD treba da shvate da se Kina danas razlikuje od Sovjetskog Saveza”, rekao je.\nGovoreči o odnosima sa EU, singapurski akademike je oceno da je Evropi potrebno tržište Kine i naveo primer nemačke autokoindustrije jer, kako je naveo, Audi trećinu svojih automobila prodaje u Kini, a Mercedesova prodaja u Kini četiri je puta veća od prodaje u SAD.\nKina će imati najbrojnije stanovništvo srednje klase na svetu i postaće glavno tržište za Evropljane, naveo je i dodao da će za deset godina kinesko maloprodajno tržište biti mnogo veće od američkog, i da Evropa mora uzeti u obzir svoje dugoročne interese.\nMahbubani je takodje podsetio da je Zapad često kritikovao Kinu zbog pitanja povezanih sa Sindjijangom i Hongkongom, dok su SAD često koristile priliku da “prodju pored tajvanskog regiona”.\n“Hongkong i Sindjijang su kineska teritorija, kineska unutrašnja pitanja i Britanci bi to trebalo da razumeju”, naglasio je.\n← BAFTA nagrade: Britanski Oskar otišao i Entoniju Hopkinsu\nKraljevska porodica: Sahrana je „idealna prilika“ za okončanje raskola →\nTrampova hospitalizacija uzdrmala predsedničku kampanju


Sarajevo-osiguranje primjer da državna kompanija može biti najbolja na tržištu - Narod.ba\nSarajevo-osiguranje primjer je da kompanija sa učešćem državnog kapitala može biti vodeća na tržištu Bosne i Hercegovine. Sa 36,06 miliona KM premije u prvih šest mjeseci 2019. godine, što su podaci Agencije za nadzor osiguranja FBiH, Sarajevo-osiguranje se zadržalo na vodećoj poziciji među 12 osiguravajući društva u Federaciji FBiH, uz povećanje prednosti u odnosu na […]\nSarajevo-osiguranje primjer je da kompanija sa učešćem državnog kapitala može biti vodeća na tržištu Bosne i Hercegovine.\nSa 36,06 miliona KM premije u prvih šest mjeseci 2019. godine, što su podaci Agencije za nadzor osiguranja FBiH, Sarajevo-osiguranje se zadržalo na vodećoj poziciji među 12 osiguravajući društva u Federaciji FBiH, uz povećanje prednosti u odnosu na drugoplasirano Adriatic osiguranje koje je u prvih šest mjeseci ove godine ostvarilo također visokih 33,9 miliona KM premije.\nTako, Sarajevo-osiguranje sa 1,7 miliona KM prednosti u odnosu na Adriatic u maja ove godine, tu prednost u junu povećava na 2,1 milion KM.\nNa trećem mjestu najuspješnijih osiguravajućih društva u Federaciji BiH je Unica sa 32,2 miliona KM premije u prvih šest mjeseci 2019. godine. Slijedi Euroherc osiguranje sa 31,2 milion KM premijer te Croatia osiguranje sa 27,8 miliona KM premijer od 1. januara do 30. juna 2019. godine.\nU odnosu na isti period 2018. godine Sarajevo-osiguranje bilježi rast od oko pet miliona KM.\nPad u premijama u odnosu na prošlu godinu bilježe jedino Central Osiguranje i Camelia.\nSarajevo-osiguranje je osnovano nakon kraja Drugog svjetskog rata 1945. godine kao Državni osiguravajući zavod (DOZ) i tada je imao glavnu ulogu u osiguranju imovine.\nUdio državnog kapitala u Sarajevo-osiguranu – Vlade Federacije BiH – danas iznosi 45,48 posto kapitala, dok su vlasnici ostatka kapitala manji dioničari i fondovi.


Nova digitalna rešenja za borbu protiv posledica pandemije | Giving Balkans\nU samim počecima ovog globalnog fenomena, doniralo se najpre jednokratno, u vidu maski, dezinfekcionih sredstava, ili u slučajevima većih donacija, u vidu respiratora. Međutim, prošlo je dovoljno vremena da mnogi dobročinitelji osmisle nove načine da pruže podršku sistemu u kontinuiranoj borbi protiv posledica virusa Covid-19.\nDanas vam predstavljamo najnovije primere koji govore o strateškom promišljanju, ali i realizaciji rešenja koja mogu da se koriste na duge staze.\nOd strane Sprskog filantropskog foruma i Fonda B92, nedavno je lansirana interaktivna platforma u cilju prevencije i suzbijanja virusa, a tu je i aplikacija Mreže za mentalno zdravlje „Naum” koja pruža podršku mentalnom zdravlju.\nDetaljan uvid u nova digitalna rešenja u borbi protiv pandemije možeš da pročitaš u nastavku teksta.\nPotrebe.rs predstavlja jedinstvenu bazu podataka o potrebama i informacijama u vezi sa pandemijom Kovid-19. Ova informativna i interaktivna web-platforma omogućava brže i efikasnije reagovanje i rešavanje urgentnih problema uzrokovanih aktuelnom pandemijom, ali i drugih eventualnih nepogoda u redovnim uslovima.\nPlatforma je pokrenuta od strane Srpski filantropski forum / Serbian Philanthropy Forum i Fonda B92 i namenjena je zdravstvenim i drugim institucijama, lokalnim samoupravama, organizacijama civilnog društva i svima onima koji su u potrazi za sredstvima za ublažavanje krize izazvane pandemijom. Zamišljena je i kreirana tako da pored potreba vezanih za aktuelnu pandemiju, može da prikaže i potrebe u regularnim, svakodnevnim uslovima, ali i u uslovima eventualnih drugih nepogoda.\nMreža za mentalno zdravlje „Naum” je u okviru projekta „Svako može da pukne” kreirala besplatnu aplikaciju za mobilne telefone „Krug zdravlja”, kako bi omogućila dodatnu podršku u očuvanju mentalnog zdravlja, što je posebno važno u situaciji pandemije Covid-19.\nZahvaljujući projektu SVAKO MOŽE DA PUKNE koji sprovodi mreža za mentalno zdravlje NaUm uz podršku ACT projekta i Vlade Švajcarske, redizajnirana, unapređena verzija besplatne mobilne aplikacije Krug Zdravlja ponovo je dostupna za sve one kojima je potrebna psihološka podrška.\nKrug Zdravlja predstavlja jednostavan „alat“ koji ljudima pomaže da brzo i lako dođu do stručnih psiholoških saveta i podrške, da se edukuju, informišu, unaprede svoje mentalno zdravlje, potraže i dobiju pomoć besplatno. Kroz opciju Pitajte psihologa možete potpuno anonimno da postavite bilo koje pitanje psihološke prirode i izneti problem koji vas muči i u roku od 48 sati dobićete odgovor kliničkog psihologa – psihoterapeuta. Na ovaj način može se pomoći i onima koji zbog prirode problema ne mogu da potraže pomoć (agorafobija – strah da osoba izađe sama iz kuće, da putuje i sl., zatim socijalna anksioznost – osoba ima strah i oseća nelagodu da komunicira sa ljudima), osobama koje zbog udaljenosti nemaju pristup profesionalnoj pomoći, kao i onima koji žele da ostanu anonimni. Uzimajući u obzir činjenicu da ljudi, a naročito mladi provode najveći deo vremena sa mobilnim u ruci, zašto ne upotrebiti telefon kao „alat” za mentalno zdravlje?\nKako SZO upozorava, predstoji nam pandemija mentalnih poremećaja kao posledica krize s kojom se suočavamo, a prema nacionalnom istraživanju realizovanom u okviru projekta CoV2Soul, broj osoba koje pate od depresije se udvostručio u odnosu na pre-pandemijski period. Zbog toga je izuzetno važno da ne zapostavimo svoje mentalno zdravlje i da iskoristimo sve moguće resurse da ga sačuvamo.\nAplikaciju možete preuzeti besplatno na Apple Store i Play store. Sve informacije o projektu SVAKO MOŽE DA PUKNE pratite na Facebook stranici i na Instagramu.\nMreža „NaUm“, jedina mreža za mentalno zdravlje u Srbiji osnovana je 2015. godine u Beogradu u okviru projekta „PRO.ME.NE. – PROmocija MrežE za mentalNo zdravljE”, koji finansira Evropska unija, a nosilac projekta je Caritas Srbije. Mreža je formirana u cilju efikasnijeg rada na razbijanju stigme i umanjenju diskriminacije a čine je 12 udruženja iz cele Srbije koja zajedničkim snagama rade na edukaciji i informisanju javnosti o značaju očuvanja mentalnog zdravlja. Mreža „NaUm” je 2017. godine unapređena u Mrežu branilaca ljudskih prava. Više informacija o radu mreže, ciljevima i vrednostima možete pronaći ovde.\nSvako od nas može da bude deo velike priče o dobrim delima, čak i kroz plasiranje vesti sa ciljevima za opšte dobro. Zato, pošalji link ovog teksta svom prijatelju ili članu porodice, kojima bi značila neka od pomenutih rešenja koja su odnedavno svima nama na raspolaganju.


FENA | 13. 09. 2017 - 20:34h\nŠnjegota i Pejić podneli su ostavke 31. avgusta, odnosno stavili na raspolaganje svoje mandate parlamentu RS, koje su večeras i prihvaćene na sednici parlamenta, kojoj ne prisustvuju poslanici opozicije.\nPredsednik RS Milorad Dodik je nedavno najavio smenu glavnog revizora RS Duška Šnjegote, koga je optužio da pokušava da raznim tendecioznim informacijama uvede javnost u zabludu u vezi s određenim činjenicama.\nGlavna služba za reviziju javnog sektora RS je nedavno objavila konsolidovani finansijski izveštaj za korisnike budžeta RS za 2016., u kojem je navedeno da je nepokriveni deficit budžeta RS iznosio najmanje 175,6 miliona KM, a da su budžetski korisnici stvorili za najmanje 118 miliona KM veće obaveze od raspoloživih sredstava, što vlast u Srpskoj osporava.\nKako je na početku zasedanja rekao predsednik Narodne skupštine Nedeljko Čubrilović sednica se održava u maloj sali Narodne skupštine zbog fizičkog onemogućavanja održavanja sednice u plenarnoj sali.\nČubrilović: Skupštinska komisija razmatraće…\nPredsednik Narodne skupštine Republike Srpske Nedeljko Čubrilović izjavio je danas da će skupštinska Komisija za izbor i imenovanja razmatrati ostavke glavnog…\nŠTA JE POKAZAO SLUČAJ "ŠNJEGOTA" Partija…\nIzabran Šnjegotin naslednik: NS RS imenovala…\nNarodna skupština RS imenovala je Jovu Radukića za vršioca dužnosti glavnog revizora Republike Srpske.\nDodik: Šnjegota PROFESIONALAC, prozreo je…\nPredsednik Republike Srpske Milorad Dodik izjavio je da je ostavka glavnog revizora Duška Šnjegote čin odgovornog čoveka i profesionalca, koji je prozreo…\nPovezane teme: Duško Šnjegota , NSRS , Razrešenje dužnosti


Nemačka privreda u nezavidnom položaju, nade se polažu u jednu granu | Kamatica\nPočetna > analiza > Nemačka privreda u nezavidnom položaju, nade se polažu u jednu granu\nTekst objavljen: 02.03.2021 16:05\nNemačka privreda će osećati posledice najmanje do 2025. godine ali se velike nade polažu u auto-industriju\nPrema podacima Instituta za istraživanje o zaposlenosti (IAB), nemačka privreda će osećati posledice kovida-19 najmanje do 2025. godine, a stopa privrednog rasta biće umanjena za 0,6 procentnih poena u narednih pet godina.\nTo je konstatovao koautor IAB izveštaja, Enzo Veber, i dodao da je tržište rada suočeno sa dugoročnim padom broja zaposlenih: tačnije, za oko neto 200.000 radnika do 2025. Posledice krize najviše će osećati maloprodaja, ugostiteljstvo, transport i vazduhoplovstvo, kao i poslovne usluge.\nSektori koji mogu očekivati boljitak jesu informaciona tehnologija, javne usluge i farmacija. IAB predviđa da će, povezano s pandemijom, biti ugašeno 500.000 radnih mesta, ali bi 300.000 trebalo da bude otvoreno.\nVeber naglašava da je kovid-19 uneo dramatične promene, ali da to nije nužno loše: naime, fokus treba usmeriti na obuku i kreiranje novih poslova.\nZa Nemačku je ključna auto-industrija\nInstitut za ekonomska istraživanja, IFO, sproveo je istraživanje koje je dalo sledeće rezultate:\nZa Nemačku je ključna auto-industrija, a tamo je optimizam znatno ojačao u februaru, u odnosu na prethodne zimske mesece. IFO indeks očekivanja direktora za iduće mesece porastao je za 15,1 bod, na 37 bodova.Indeks očekivanja proizvodnje porastao je još više - na 35,3 boda, s minus 0,5 bodova u januaru. Uprkos pandemiji, proizvođači automobila predviđaju rast izvoza, mada se suočavaju s nestašicom nekih sirovina - konkretno čipova.\nNaime, industrijska aktivnost u evrozoni se pokrenula brže prošlog meseca, zahvaljujući rastućoj tražnji, ali je u gotovo svim granama primetan manjak sirovina i povećanje troškova inputa.To je pokazalo istraživanje analitičke kompanije IHS Markit.\nNjihov finalni indeks menadžera nabavke (PMI) skočio je u februaru na najviši nivo u poslednje tri godine, na 57,9 poena sa januarskih 54,8 bodova, što je iznad početne fleš procene od 57,7 poena.\nSutra bi trebalo da bude objavljen kompozitni PMI indeks, koji obuhvata proizvodni i uslužni sektor, i koji je smatra dobrim pokazateljem za stanje ekonomije u zoni evra.\n- Snažan rast proizvodnje doneo je sa sobom i probleme, s obzirom na to da ponuda još uvek ne zadovoljava tražnju za inputima. Širom bloka se izveštava o odlaganju isporuka i nestašicama materijala, što je dovelo do skoro rekordnih kašnjenja u lancu snabdevanja - kazao je Kris Vilijamson, glavni ekonomista u IHS Markitu.\nNemačka nemačka ekonomija pandemija auto industrija


Đorđević: Vučićevi kadrovi hoće da ućutkaju Belivuka i Miljkovića, potencijalne svedoke Vučićevih veza sa organizovanim kriminalom - Politički.rs\nPredsednik pokreta Oslobođenje Mlađan Đorđević ukazao je danas javnosti da je jedan od potpisnika „peticije za podršku Aleksandru Vučiću“ i Dejan Carević, direktor Uprave za izvršenje krivičnih sankcija.\n„Osim što su naprednjaci infiltrirali svoje ljude u ceo bezbednosni i pravosudni sistem, nenormalno je da podršku Vučiću potpisuje upravo čovek pod čijom upravom se nalaze pritvorenici koji su svedočili o Vučićevim vezama sa organizovanim kriminalom“, kaže on.\nĐorđević ističe da se taj potpis može shvatiti i kao „otvorena pretnja pritvorenicima“ i „upozorenje da drže usta zatvorena“, te da Vučićevi kadrovi hoće da ućutkaju Belivuka, Miljkovića i ostale potencijalne svedoke.\nIz pokreta Oslobođenje su ranije saopštili da je očigledno da se Belivuk i Miljković preporučuju kao svedoci saradnici u istragama o kriminalnim radnjama ove vlasti, onda kada dođe do njene smene.\n„Čovek koji čuva dva najbitnija zatvorenika u ovom slučaju i potencijalna svedoka protiv Vučića, potpisuje podršku istom. Treba obratiti pažnju da im se nešto ne desi slučajno u pritvoru“, navodi lider ovog pokreta.\nPokret Oslobođenja podseća javnost da je imenovanje Carevića na mesto direktora Uprave za izvršenje krivičnih sankcija izazvalo kontroverze i sporenja u vladajućoj koaliciji, budući da postoje indicije da se radi o bivšem pripadniku zloglasnog šestog odeljenja DB, koje je bilo zaduženo za političke likvidacije za vreme režima Slobodana Miloševića.\n„Mnogi pripadnici ovog odeljenja su pravosnažno osuđeni za ubistvo Slavka Ćuruvije, a svi znamo ko je bio ministar informisanja u vreme tog ubistva i ko je javno pretio Ćuruviji da će mu se osvetiti“, zaključuje Đorđević, jasno aludirajući na Aleksandra Vučića.\nALEKSANDAR VUČIĆMLAĐAN ĐORĐEVIĆORGANIZOVANI KRIMINAL


Lukač: Nećemo dozvoliti raspoređivanje drugih policijskih snaga na teritoriji Srpske - Glas Srpske\nSrna 17.08.2018 13:33\nBanjaluka - Ministarstvo unutrašnjih poslova /MUP/ Republike Srpske neće dozvoliti raspoređivanje drugih policijskih snaga na teritoriji Republike Srpske, bez saglasnosti Vlade Srpske, poručio je ministar unutrašnjih poslova Srpske Dragan Lukač.\n“Pokušaji raspoređivanja drugih policijskih snaga na teritoriji Republike Srpske, koji dolaze od ministra bezbjednosti u Savjetu ministara Dragana Mektića, unaprijed su osuđeni na propast, jer nisu u skladu sa Ustavom i zakonima Republike Srpske, kao i potpisanim sporazumima između Ministarstva unutrašnjih poslova Republike Srpske i drugih policijskih agencija u BiH”, naglasio je Lukač.\nLukač je pojasnio da je prema ovom sporazumu trenutno angažovano 80 policijskih službenika MUP-a Republike Srpske i da je MUP Srpske, u skladu sa procjenama sa terena i na osnovu zvaničnog zahtjeva Granične policije BiH, spreman da angažuje i dodatne snage Policije Republike Srpske na zaštiti granice, saopšteno je iz MUP-a Srpske.\n“Pokušaj raspoređivanja drugih policijskih snaga na teritoriji Republike Srpske od ministra Mektića, još je jedan od njegovih nepromišljenih zahtjeva sa dalekosežnim posljedicama i predstavlja presedan koji su osmislili njegovi mentori iz Sarajeva, a koji su njega zadužili da sve sprovede s ciljem urušavanja nadležnosti MUP-a Republike Srpske i teritorijalnog integriteta Republike Srpske”, upozorio je ministar unutrašnjih poslova Srpske.\nLukač je naglasio da je u skladu sa Ustavom Republike Srpske i Zakonom o policiji i unutrašnjim poslovima, Policija Republike Srpske nadležna za sprovođenje zakona i održavanje bezbjednosti na teritoriji Republike Srpske, a tako će biti i u budućnosti.